Hasua Ke Biyah Me Khurapi Ke Geet Echoing in Bengal Assembly Election 2021 Bhojpuri Spl: बंगाल में गूंजत बा हंसुआ के बियाह में खुरपी के गीत\nब्लैक फंगस का कैसे सामना करें कोविड से उबरे लोग? पढ़ें सरकार की एडवाइजरी\nBhojpuri Spl: बंगाल में गूंजत बा हंसुआ के बियाह में खुरपी के गीत\nई सभे जानेला कि लोकसभा के चुनाव राष्ट्रीय मुद्दा पर लड़ल जाला आ विधानसभा चुनाव के मुद्दा स्थानीय होला. ई फार्मूला बंगाल में उलट गइल बा. भाजपा आ सीपीएम-कांग्रेस-आईएसएफ जहां बंगाल में भ्रष्टाचार, तोलाबाजी, रंगदारी, परिवारवाद के मुद्दा पर ममता बनर्जी के घेरे के कोशिश कर रहल बाड़ी सन, ओही जा ममता बनर्जी महंगाई के मुद्दा पर आपन परचार शुरू कइले बाड़ी.\nLast Updated: March 9, 2021, 2:58 PM IST\nबंगाल विधानसभा चुनाव में ममता बनर्जी हंसुआ के बियाह में खुरपी के गीत गावत बाड़ी. तृणमूल कांग्रेस के प्रचार देख त इहे बुझाता. ई सभे जानेला कि लोकसभा के चुनाव राष्ट्रीय मुद्दा पर लड़ल जाला आ विधानसभा चुनाव के मुद्दा स्थानीय होला. ई फार्मूला बंगाल में उलट गइल बा. भाजपा आ सीपीएम-कांग्रेस-आईएसएफ जहां बंगाल में भ्रष्टाचार, तोलाबाजी, रंगदारी, परिवारवाद के मुद्दा पर ममता बनर्जी के घेरे के कोशिश कर रहल बाड़ी सन, ओही जा ममता बनर्जी महंगाई के मुद्दा पर आपन परचार शुरू कइले बाड़ी. रसोई गैस, डीजल-पेट्रोल के दाम में बढ़त के खिलाफ ऊ मोरचा खोल दिहले बाड़ी. सिलीगुड़ी आ कोलकाता के रैली में ममता के मुंह से खाली महंगाई के बात निकलल.\nईहो बात सांच बा कि बंगाल के लोग महंगाई पर बड़ा जल्दी रिएक्ट करेला. 10-20 पइसा ट्राम-बस के किराया बढ़ला पर बंगाल में लोग आंदोलन पर उतरत रहल बा. ममता के बुझाता कि ओइसने माहौल बनावल जा सकेला. देशभर में महंगाई से जनता जवनी गंतिया तबाह बिया, ओकरा के मुद्दा बना के एह चुनाव में वैतरऩी पार कइल जा सकेला. अइसन करत में ममता भुला जा तारी कि महंगाई के नाम पर लोग उनका के वोट देइयो दी त महंगाई घटावल उनका बूता के बात नइखे. उनका एतने फिकिर रहल हा त आसाम नियर डीजल-पेट्रोल पर वैट5रुपया घटा दीती, बाकिर खुदे एक रुपया से बेसी ना घटा पवली.\nममता मुसलमान लोग के टिकट पिछला 57 से घटा के अबकी 42 क दिहले बाड़ी. एकरा के कहल जाला, आग लगला पर इनार खोनल. कबो बांग्लादेशी घुसपैठ के खिलाफ संसद में तब के बंगाल के वामपंथी सरकार के खिलाफ ऊ गर्जल करस आ खिसिया जास. बाकिर जब आपन सरकार बना लिहली त उहे घुसपैठिया उनकर सबसे प्रिय हो गइले. जब एनआरसी आ सीएए के बात उठल त सबसे पहिले एकरा विरोध में ममता ही उतरली. साफ कह दिहली कि उनका सूबा में ई लागू ना होई. एह बीच रोहिगिया मुसलमान के घुसपैठ भी बड़ तादाद में बंगाल में होत रहल. एह से बंगाल के ओइसन लोग ममता से कन्नी काट लिहल भा काटे के फिराक में बा, जे घुपैठ से परेशानी महसूस करत रहे भा अबहियों करत बा.\nएकरा के 2019 के लोकसभा चुनाव में भाजपा भंजा लिहलस. जब 18 सीट पर भाजपा के कब्जा हो गइल, तबे ई बात साफ हो गइल रहे कि ममता के दांव उल्टा पर गइल बा. मुसलिम वोट बैंक बनावे खातिर ममता के मुसलिम प्रेम केहू से छिपल नइखे. बंगाल में मुसलिम आबादी करीब 30 परसेंट मानल जाला. पहिले ई वोट वामपंथी सरकार के संगे रहे. एह से वामपंथी लोग घुसपैठिया मुसलमान के भारी संख्या में बंगाल के वोटर बना के अपना पक्ष में कइले रहे. ओह लोगन के राशन कार्ड भी बन गइल. बाद में उहे घुसपैठी लोग ममता के संगे आ गइल. एनआरसी लागू होइत त ओकरा पैमाना पर अइसन लोग के पहचान हो जाइत. एही से ममता बनर्जी बंगाल में एनआरसी आ सीएए के खिलाफ हो गइली. काहें कि वामपंथी सरकार के खतम भइला के बाद ई सगरी वोट उनकरे संगे हो गइल रहल हा.\nएह बीचे बंगाल के मुसलिम समाज में अब्बास सिद्दीकी के उदय हो गइल. फुरफुरा शरीफ अइसन संस्था के पीरजादा बन के ऊ बीजेपी सरकार के खिलाफ अपना समाज के लोग के गोलबंदी शुरू क दिहले. बाद में जब उनका आपन ताकत के एहसास भइल त अलगे एगो सियासी फ्रंट- आईएसएफ बना के चुनाव लड़े के ऐलान क दिहले. शुरू में त ओवैसी भी उनका संगे आ गइले आ अब्बास के बंगाल में लीडर बना के चुनाव लड़े के घोषणा कइले. बाद में अब्बास उनहूं के धोखा देके वामपंथी पार्टी आ कांग्रेस के संगे चुनाव लड़े के तैयारी में लाग गइले. तालमेल हो गइल. सीट उनका 30 गो मिली. ऊ आपन ताकत 28 फरवरी के कोलकाता में वामपंथी दल के रैली में देखाइयो दिहले. मतलब ममता से मुसलिम वोट भी बिदक गइल. एइसे उनकर 30 परसेंट के नुकसान के अनुमान लगावल जाता.\nबंगाल में विधानसभा के 294 गो सीट बा. 291 सीट पर ममता आपन उम्मीदवार उतार दिहले बाड़ी. 107 गो उम्मीदवार 50 साल से कम उमिर के बाड़े. 51 गो सीट औरत लोग के मिलल बा. अपवाद छोड़ के बुढ़ऊ लोग के टिकट ना मिलल. मुसलिम उम्मीदवार पिछला बार से 15 गो घटा दिहली. नया चेहरा, महिला आ मुसलिम उम्मीदवार घटा के ऊ ई साबित करे के कोशिश कइली कि उनका पार्टी में अब बेदाग चेहरा बा. भ्रष्टाचार के जवन आरोप ममता सरकार पर विपक्ष लगावत रहल हा, ओकर काट एह तरीका से ममता खोज लिहली. मुसलिम लोग के तरजीह देबे के आरोप से बचे खातिर ऊ डेढ़ दर्जन ओह तबका के टिकट काट दिहली. बाकिर ममता के लगे त कवनो मुद्दा बा ना. ऊ त केंद्र सरकार से मिलल हेल्थ स्कीम- आयुष्मान भारत आ किसान खातिर किसान सम्मान निधि के अपना इहां लागू ना क के लोग के अउरी दुश्मन बन गइली. एही के भंजावे में भाजपा लागल बिया. भाजपा के कहल ई बा कि बंगाल खातिर ओकरा मन में का बा, ऊ बंगाल खातिर योजना लागू क के देखावल चाहत रहल हिया, बाकिर ममता बनर्जी के जिद से ओई पर पानी फिर गइल. ममता के लगे अब बंगाल के कवनो मुद्दा नइखे बांचल, सिवा सीएए आ एनआरसी के विरोध के, जवना के भोग उनका के जनता लोकसभा चुनाव में दे दिहलस.\nबंगाल में बीजेपी के 200 पार के नारा के गणित समझल जरूरी बा. लोकसभा चुनाव में 126 विधानसभा क्षेत्र में भाजपा के बढ़त रहे. उत्तर आ दक्खिन बंगाल में ओकर पकड़ मजबूत हो गइल बा. बांग्लादेश से सटल इलाका में घुसपैठ यानी एनआरसी-सीएए के सवाल पर भाजपा आपन पैठ बना लिहले बिया. चुनाव घोषणा से पहिलही ओकरा संगे टीएमसी, कांग्रेस आ सीपीआई के करीब अढ़ाई दर्जन विधायक आ गइल रहले. ममता के टिकट पहिले बांट दिहला से भाजपा के फायदा ई भइल कि जेकर टिकट कटल ऊ, भाजपा के दरबार में हाजिरी बजावे लागल. भले भाजपा ओह लोगन के टिकट देव भा ना देव, बाकिर ममता के बाजा बजवावे में ओह लोगन के इस्तेमाल जरूर करी. ममता के पार्टी के हाल त अब ई हो गइल बा कि जेकरा के टिकट दिहली, उहो भागत बा. सरला मुर्मू के ममता टिकट दिहली, काल्ह ऊ टिकट लौटा दिहली आ भाजपा के टिकट पर चुनाव लड़े के तैयारी में लाग गइल बाड़ी. (लेखक ओमप्रकाश अश्क वरिष्ठ पत्रकार हैं.)


कट्टा चला दिहली रिंकू घोष – Anjoria\nFeb 28, 2014 कट्टा चलल दुपट्टा पर, रिंकू घोष\nभोजपुरी सिनेमा के अव्वल नायिका रिंकू घोष के जादू एह घरी सगरो चलत बा. एक ओर जहाँ रिंकू घोष के निर्माता निर्देशक आजुओ अपना फिलिमन ला साइन करत बाड़ें ओहिजे उनकर पसंदीदा निर्देशक उनका ला स्पेशल गाना ले रखवावत बाड़े आ डांस तड़का अइसन कि सुने बइठस त कैटरीना कैफो सुनत रह जासु आ रिंकू घोष के डांस तड़का जरुरे देखेसु.\nपिछला दिने रिंकू घोष निर्देशक एम.आई,राज के खास बोलहटा पर उनुका फिलिम “कट्टा चलल दुपट्टा पर” ला एगो खास गाना कइली. एह गाना के बोल रहल “बियर ढार देही का…” एह गाना में रिंकू घोष संगे सुपर स्टार पवनो सिंह हंगामा मचवले.\nएह बारे में एम आई राज बतवले कि रिंकू घोष उनकर पसंदीदा नायिका हई. एहसे अपना फिलिम “कट्टा चलल दुपट्टा पर” ला रिंकू से कूछ अलग करवावे के सोचनी त दिमाग में आइल कि जइसे हिन्दी फिलिमन में बड़की नायिको के स्पेशल आयटम गाना रखाला काहे ना ओही तरह “कट्टा चलल..” फिलिमो में रिंकू के स्पेशल गाना रखल जाव. फेर बहुते मेहनत से रिंकू घोष के एह ला तइयार करवनी.\nएह गाना के मिलल सफलता से रिंकू घोष बहुते खुश बाड़ी. बतवली कि पहिलही निर्देशक के कह दिहले रहुवी कि गाना फूहड़ ना होखे के चाहीं आ शुक्र बा कि एम आई राज जी हमार मान राख लिहलन.


July 28, 2021 – Hum Bhojpuria\nमाई-बाबूजी के रूप-गुण बिसर ना पावे\nHum BhojpuriaJuly 28, 20211min3250\nमाई-बाबूजी के रूप-गुण बिसर ना पावे। बाबूजी के कद सामान्य आ रंग गोर रहल, बाकिर माई के रंग विशेष गोर रहे। ओकरा जइसन सुन्दर हमरा घर में कवनो पतोह ना आइल लोग। दूनो बेकत पान के शौकीन रहन। बाबूजी पान लगावसु तs माइयो के देसु आ माई पान लगावे तs बाबुओजी के देउ। पनबट्टा पासे रहत रहे।\nहमार बाबूजी (पुण्यश्लोक रामचन्द्र मिश्र) अइसन घर में जनमलें, जहँवा कुछुओ के कमी ना रहे। जवन कमी रहे, ऊ बुझाये लायेक बा। पुरुखा रहल लोग हs तs का कहाउ! सुनले रहीं जे डुमराँव महराजा के ओर से पाँच सौ बिगहा जमीन दान में मिलल रहे। उनुकर बाबूजी, माने हमार बाबा तीन भाई रहलें। तीनो भाइयन में छोटका बाबा के देहे बस, बाबुएजी रहन। सुनले रहीं जे बड़का बाबा के सासाराम के पास मलवार में साइत अढ़ाई सौ बिगहा जमीन ससुरारी से मिलल रहे आ ऊ ओहिजे रहत रहलें।\nतीनो बाबा में से हम केहू के ना देखले रहीं। महल्ला-टोला के बूढ़-पुरनिया लोग खूब बिरुदावली बखानसु। सुनले रहीं जे बड़का बाबा अपना समय के ग्रेजुएट रहलें। अउर बाबा कतना पढ़ल रहलें, पता ना। बाकिर अतना तs बुझइबे करsता जे ऊहो दूनो भाई लगभग ओही तरे पढ़ल-लिखल होई लोग। दूर के ढोल सोहावन होला। बड़का बाबा एहिजा ना रहत रहन, साइत एहीसे उनुकर गीत ढेर गावसु लोग।\nहमरा होश में खाली हमार मइया (दादी) रही। बाबा लोग साइत धन के तीन गतियन के बारे में नीके जानत रहलें। तीनो के एके मत रहे; खूब भोग होखे के चाहीं। राजा के दीहल अतना जमीन, बढ़िया घर-दुआर, बाग-बगइचा, हाथी, बग्घी रहला से समुझस लोग जे लक्ष्मी कबो छोड़िये ना सकसु। खूब खा, पीयs, मौज उड़ावs। बस; तीनो जाना के ईहे हाल रहे। खानदान के एगो लइका बाबूजी के पढ़ाई-लिखाई से केहू के कवनो मतलब ना रहल।\nमझिला बाबा के ससुरारी गिरिधर बराँव रहे। ओह परिवार में बढ़िया-बढ़िया संस्कृत के पण्डित-विद्वान भइलें। बाबूजी के उनुकर चचेरा मामा अपना केने ले गइलें। ओहिजे पढ़ाई शुरू भइल। फिर कुछ दिन डुमराँव तs कुछ दिन बनारस पढ़ते बियाह हो गइल।\nसुनले रहीं भा बाबुओजी कहत रहन जे जब जमीनदारी-प्रथा खत्म होखे लागल तs डेढ़-दू सौ बिगहा उनुको नामे जमीन कs दियाइल। बड़का बाबा पान खाये में और मौज में मलवार के सभ मिल्कियत गँवा गइलें। मझिलो बाबा के ऊहे हाल। केहू के नोकरी-चाकरी भा कवनो काम करे के प्रवृत्ति ना रहल। रजइसी रहल। जमीन बेचत-बेचत जब हमरा बाबा के नाँव के जायदाद लगभग ओरा गइल तs कुछ समझ आइल। ऊ कवनो स्कूल में पढ़ावे गइलें। कs दिन पढ़वलें; पता ना। एक दिन हेडमास्टर कहलें, ‘मिसिरजी! होह क्लास में चल जाईं’। उनुका बेजाँइ लागल। उनुकर अहंकार जाग गइल। साइत पहलवानियो के शौकीन रहन ऊ। हेडमास्टर के उठाके पटक देलें आ कहलें, ‘महराजा हमार पाँव पूजेलें आ तू हमरा के आर्डर देब’! तब से बचल-खुचल बेंच-बेंचिके आराम से खात-खियावत रहलें।\nलक्ष्मीजी के आवे में चाहे जवन समय लागे, बाकिर जाये में समय कमे लागेला। बाढ़ के पानी आके पूरा डुबा देला, बाकिर जलदिये ससरि जाला। ठीक ऊहे भइल। सभ जायदाद समाप्त हो गइल। चिन्ता बढ़ल, बाकिर बाबूजी के नामे कइल जमीन पs डीठि लागल। आखिर अतना बड़ले बा तs का सोचेके बा! बबुआ थोड़े नकरिहें। नकरिहें तs कँड़इहें।\nएक दिन कहलें, ‘सुनs दस बिगहा जमीन बेचे खातिर एगो से बात कs लेले बानी। चल के रजिस्ट्री कs दs’।\nदस बिगहा बेंचा गइल। कुछ दिन ऐश भइल। फिर दस बिगहा, फिर दस बिगहा; कबो-कबो बीसो बिगहा।\nबाबूजी पितृभक्ति में भा डरे उनुकर आदेश पालत गइलें। अब अन्तिम बीस बिगहा बचल रहे। गाँव-जवार के लोग भा माइयो बाबूजी के समुझावे कि सभ जमीन चल जाई तs लइकन खातिर का रही! हम तs ना, बाकिर हमार भइया लोग हो गइल रहलें। साइत बड़के भइया। एह बेरी बाबूजी मुँह खोललें, कहलें, ‘बाबूजी! लइका-फइका बाड़ें सँs, ओहनियो खातिर कुछ चाहीं नू’!\nतs ऊ कहलें, ‘तू बाड़s नू! ई जमीन तहार तs हs ना! ओहनिन खातिर तू काफी बाड़s। हमरा विश्वास बा। परिवार सम्हार लेबs। चलs; लिख दs’।\nलिखा गइल। बेचा गइल।\nफिर का का बिचाइल आ का का भइल, बड़ बात नइखे। बात बड़ ई बा जे राजा के पुरोहिताई में अब रस कमे रहल। बाबूजी आपन हालात डुमराँवराज के मैनेजर उदार आ प्रभावशाली व्यक्तित्व (पुण्यश्लोक सुग्रीव सिंह) से कहलें। ऊ बहुत सूझ-बूझवाला रहन। ऊ ओह समय नगरपालिका के अध्यक्षो रहन। एगो स्कूल में मास्टरी में लगा देलें। बाबूजी कइसहूँ-कइसहूँ ट्युशन आ जजमनिका कराके परिवार के पाले लगलें।\nबाद में कबो बाबूजी से बात होखे तs कहसु कि हमरा बाबूजी के आशीर्वाद हs जे अपना परिवार के हम कवनो तरे पाल रहल बानी। ऊ जवन कइलें, एक ओर आ उनुकर कहलें, ऊ सबसे बढ़के बा। उनुकर आशीर्वादे हs, जवन फरsता।\nहमार माई (रामेश्वरी देवी) मुश्किल से दूसरा-तीसरा पढ़ल होई। बाकिर, मैनेजिंग पावर बाबुओजी से बढ़के रहल। बलुक, चलती ओकरे रहे। का बनी आ का ना बनी; एकर निर्णये ना, लइकन के पढ़ाई के व्यवस्थो कइसे होखी, कहाँ से करजा मँगाई, केकरा केने गहना बन्हकी रखाई; सभ पs ओकरे निर्देशन काम करत रहे। घर से बाहर निकले ना। हमरा उमिर के लइकनो के सामने घूघ तनले रहे। बाकिर, के कब कहाँ गइल आ कब आइल; सभ जानकारी।\nऊ एगो बात हमेशा कहे, ‘दोस्त अइसन हित ना आ दोस्त अस सतरू’। ओकरे प्रभाव रहे जे हमरा साथे पढ़निहारो से अधिका घनिष्ठता ना भइल। साँच कहीं तs केहू पकिया दोस्त ना भइल।\nमाई तs माई होइबे करेले, ओकरे कहाउत सुनले रहीं, ‘माई के जिउआ गाइ अस आ पूता के जिउआ कसाई अस’।\nई तs मातृत्व हs, बाकिर ओकरा पs लइकन के कुयोग से बचाहूँ के जिम्मेदारी रहल। एह वजह से कठोरो रहल। एगो घटना याद आवsता। हमार भइया चौकी पs लेटल-लेटल महल्ला के लइकन के मुँहें सुनल गारिन के अभ्यास करत रहन। माई आइल आ खूब जोर के तमाचा मरलस। ओकरा बाद से कवनो भाइन के मुँहे कबो गारी ना निकले। आजुओ हमनी पs ई प्रभाव बा।\nसुपर हीरो रहलें माई बाबूजी\nHum BhojpuriaJuly 28, 20211min3430\nडाक्टर मञ्जरी पाण्डेय\nई महमारी में कतना लोगिन कै आंखि खुल गइल। हम जिनका के देहाती गँवार बूझत रहनी ऊहै भइल बाड़े सुपर हीरो। आज ऊ लोग परलोक में बाड़ें बाकी रोज़े याद आवतान। काहें कि आज ई महमारी से उबरले खातिर जवन गाइड-लाइन सरकारी भा ग़ैर सरकारी जारी भइल बा। ईहे त हमनी के बचपन के दिनचर्या रहे। हम कुल्ही बचपने के याद करके आजकल ओही तरह से फेरु जीयतानी। ओतने सुपर हीरो मतिन माई बाबू के याद करके आपन बाल बच्चन के ओही कुल बतावतानी। गर्व से छाती फुलावतानी।\nअइसे त बहुते बात याद आवेला बाकी आजकल के समय में जउन बात कुछ मन परता ऊ बतावतानी। हमनी के छोट रहीं जा त रसोईयां में चप्पल पहिर के केहू ना जा सके। काठ पवित्र मानल जाला से काठे क चटपटी पहिर के माई भोजन बनावे। बे नहइले धोइले केहू रसोइयाँ मे ढुक ना सके, न भोजन बना सके। टटके भोजन बने अ खवाए। आज ऊहै साफ सफाई टटका खाना क बात होखे लागल।\nएही से जुडल एगो घटना बताईं कि तनकी सयान भइनी त कभो काल माई रसोइयाँ में बइठावल चाहे त नहाहूं के पड़े। जाड़ा क छुट्टी क दिना रहे। बाबूजी कहन- अतना ठंडा बा। बुचिया सबेरहीं नहाई त नुक़सान क जाईं से चाय पानी पियला में कउनो दोस नइखे। माई रिसिया गइल कहलस एहि कुल में पक्ष लेहला क जरूरत नइखे। आन घरे जाए के बा, बिगाड़ीं जन। एही तरे खुट मुट होत रहे।\nकतना बेरी बाबूजी ना मनलें त अपने नहा के रसोइयाँ मे जाएँ अ हम भाय बहिन के कहें जा आपन पढ़ाई पढ जा। भोजन कइला क पहिले अ बाद में हाथ धोवल अ कुल्ली कइल ज़रूरी रहे। सर्दी ज़ुकाम होखे त घर भरे के वाइरल खान होखहीं के रहे त घर भरे के काढ़ा पियावल जाय। ज़र जुड़ी भइला साबूदाना, जई क पानी दियाय। माई ज़र के बाद तनी मुँह क सवाद चटपट करे खातिर लकड़ी में चारि छह गो मुनक्का घोंप के तनकी स आगी पर भूंज के रजकी स नून अ गोल मरीच छिरिक के चाटे के दे। ठंडी में नयका चाउर क भात अ माड तनकी स नमक डाल के सबका थोड थोड दिआय। ई जेठ बइसाख में छाछ माठा, नींबू के सरबत,हिरमाना,फ़ालसा खिरनी खाई पीहीं जा। अब हेइ कोरोना में ईहे कुल खान-पान, रहन सहन कुल भइल बा त माई बाबूजी ओतने मन परतान। कतना समरिध हमार परंपरा पहिलहीं से बा। बडा गुमान होला क़ब्बो क़ब्बो। हम अपना माई बाबूजी के स्मिरिती के परनाम करतानी, जिनका कारन आज हमार अस्तित्व बा। हमनी में संसकार बा।\nभइल जे माई बाबूजी भइलें अपडेट । एगो कविता एही भाव से पगल परस्तुत\nकरतानी । बिदाई के घरी कुल अइसहीं मन परे लागल । आज फेरु मन परता ।\nकहे के त रहलीं कहहीं नाही पवली\nउधार बाटे जिनगी हे मोरी माई ।\n१ – चहतू त गरभे में हमके मुअवतू\nदुधवे में जहर तू हमके पिअवतू\nओद सुखल गोदिये में कइके जियवलु\nउपहार बाटे जिनगी हे मोरी माई ।\n२ – अमवा के संगही तुलसी ह रोपलू\nसुग्गा अ चिरई देखि देखि के अघइलू ।\nहमके उठाई उपरा हथवा लगवलू\nबहार बाटे जिनगी हे मोरी माई ।\n३ – भइया के संगे संगे हमके पढ़वलू\nगियान गुन धियान धरम सबहिं सिखवलू\nदुनिया में नाव हमार कारन तू भइलू ।\nउपकार बाटे जिनगी हे मोरी माई ।\n४ – पललू जे गाइ दुधवा पियहीं न पवलू\nजिनगी के थाती अपन दान देइ दिहलू\nजिनगी से जिनगी के दियना जरईलू\nउजियार बाटे जिनगी हे मोरी माई ।\n५ – जोग बर हेरि के तू हमके हेरइलू\nभोरे – भोरे जइसे ह गंगा नहइलू ।\nसेनुरा लिलार “मञ्जरी “के ह ई दिहलू\nमल्हार बाटे जिनगी हे मोरी माई ।\nHum BhojpuriaJuly 28, 20211min4350\nमहेंद्र प्रसाद सिंह\nहमार बाबूजी स्व. गोविन्द सिंह ( जनवरी 1900 से 15 जनवरी 1990 ), एगो बहुते आदर्श शिक्षक रहीं आ हमार माई स्व. जोन्हा देवी (1919 से7जुलाई 2014), एगो कुशल आ कर्मठ गृहिणी। बाबूजी आचार्य शिवपूजन सहाय के शिष्य रहनी आ अपना कैरियर के शुरुआत राजपूत हाई स्कूल छपरा में एगो शिक्षक के रूप में कइनी। कुछे साल बाद स्कूल के सचिव से मतभेद का चलते विद्यालय छोड़ि के ऊहाँ के उत्पाद विभाग में किरानी के रूप में ज्वाइन कइनी आ बड़ा बाबू होके 1962 में रिटायर कइनी। तब हम साढ़े दस साल के रहीं आ7वां कक्षा में हितनारायण क्षत्रिय विद्यालय, आरा में पढ़त रहीं। आठवां में हम अपना गाँवे, चाँदी आ गइनी आ बाबूजी खेती-बारी में लाग गइनी।\nएगो गिरहथिन के सब काम करे आ जाने के अलावे हमरा माई के रामायण के चैपाई आ गीता के श्लोक पढ़े आ इयाद करे के सवख रहे। माई में कथा सुनावे के अद्भुत् हुनर रहे। ओकर कथा जादुई असर करत रहे। कथा का भाव के अनुसार माई के स्वर में गजबे उतार-चढ़ाव रहे आ ओइसहीं रहे भाव भंगिमा। लड़िकाईं में, कथा सुनत खानी, हम माई के एकटक से मुँह ताकत रहब आ कथा के संगे ओकर भाव में डूबत-उतरात रहब। कबो-कबो हमार तल्लीनता आ भाव देखि के माई अचके हँसे लागी। रात के खाना माई से कथा सुनत-सुनत हम खात रहीं।\nसात साल के उमिर से हम बाबूजीए के साथे आरा रहत रहीं आ माई गाँव पर रहि के अनाज-पानी संगोरे-सरिआवे के काम सम्हारत रहे। बाबूजी के अंग्रेजी आ गणित बइुत बढ़ियाँ रहे। उहाँ के पढ़ावल अंग्रेजी का चलते हम हिन्दी मीडियम में 12 वीं पास करके बीएससी पार्ट वन से अंग्रेजी मीडियम में पढ़े आ लिखे के शुरू कइनी आ उहें के देन रहे कि हम सेल के मैनेजमेंट ट्रेनी (एडमिनिस्ट्रेशन) के रूप में बाद में जाके चयनितो भइनी। बचपने में हम बाबूजी के परम भक्त रहनी। जब हमरा बोखार लागे त बाबूजी रात भर बेना डोलावत रहि जाइब। जब हमरा पीठि में गम्हौरी हो जाए त एक हाथ से गम्हौरी सुहरावत आ दोसरका हाथ से बेना डोलावत रहब। बाबूजी खातिर हमनी के संबोधन रउवा से करे के सीखावल गइल रहे।\nबाबूजी करीब 75 साल तक, एगो सजग किसान लेखा, सब खेत बधार घूमत-फिरत रहब आ ओकर जानकारी राखब। उहाँ का एह काम में हमनी के पूरा परिवार के सहयोग रहे। बाहरी सहयोग में बड़का भइया, हम आ बड़का भइया के दूनो लड़िका जे हमरा से क्रमशः4आ 8 साल छोट रहन स। भीतरी सहयोग रहे माई, बड़की भउजी आ हमरा तीन गो बहिन जवना में एगो हमरा से2साल बड़ आ दू गो हमरा से छोट रही जा। बाबूजी के बायां कलाई पर वेस्ट ऐण्ड वाच कम्पनी के घड़ी आ दहिना में बेंत के छड़ी पहचान रहे। बड़ होके जब हम आम के बगइचा के रखवारी करे जाइब त सबसे मीठका आम जवन टपकी ऊ बाबूजी खातिर ले आइब। अइसने रहे बाबूजी से प्रेम आ उहाँ के प्रति आदर। हम माई के सोझा बहुते बदमासी करत रहीं। बाबूजी के मालूम रहे कि उहाँ के गैरहाजिरी में हम बदमासी करीला बाकि कबो जनाए ना देत रहीं कि ओकर जानकारी उहाँ के बा। हमार कुल्हि उदण्डता माई के सोझा रहे। ऊ चाहे खाए के लेके होखे भा नेहाए के लेके होखे। मारो-पिटाई हम माईए से कबो-कबो खात रहीं। बाबूजी से त कबो ना खइनी। दण्ड देवे के काम कबो-कबो हमरा से साढ़े पाँच साल बड़ भाई (नगेन्द्र भइया) करत रहस। माई के मरला के कवनो गमे ना रहे।\nकवनो विषय में नम्बर कम आवे त बाबूजी हमार निराशा आ दुःख के तुरंते दूर कर देत रहीं। ऊहाँ के बराबर कहब- ”असफलते सफलता के कुंजी ह। अगिला बेर बढ़ियाँ नम्बर आई, चिन्ता काहे कइले बाड़ऽ।“ बाबूजी के बात साँच होत गइल। खेती-बारी करे में हमार खूबे मन लागत रहे। हमरे सोहनी-कोड़नी करत देखिके गाँव के एक आदमी हमरा बाबूजी के सलाह दिहलन, ”चाचा खेती-बारी के काम करे में ई एकदम तेज बा। एकरा के खेतीए में लगाइब।“ बाबूजी कहनी- ”पढ़हूँ में ठीक बा। सब विषय में पास हो जाला“। जवन काम करे में हमार मन लागे ओकरे बाबूजी कबो रोके के कोसिस ना कइनी। छठवां कक्षा में जब हम पढ़त रहीं त एक बेर हमरा स्कूल से लवटत राह में एगो कलम मिल गइल। बाबूजी के निर्देशानुसार हम बिहान भइला प्राचार्य के कार्यालय में जमा कर अइनी।\nकिशोरावस्था में हम चाहें बगइचा में बइठ के मचान पर पढ़ी भा ओहिजा गारा-ईटा के घर बना के ओह में पढ़ीं भा मचान के नीचे माटी के घर बनाके, ओह में पढ़ी भा खेते, खरिहान लागल मड़ई आ मचान पर पढ़ी, बाबूजी के कवनो एतराज ना रहे। बाबूजी बस हमरे प्रोत्साहन देत रहीं। हमार बदमासी का ओर जब धेयान जाई त अइसे समझाइब जइसे कवनो नैतिक-सामाजिक पाठ पढ़ावत होखीं।\nमातृभाषा भोजपुरी आ हिन्दी के प्रति उहाँ के बहुत प्रेम रहे। बाकि अंग्रेजी सीखे आ पढ़े पर उहाँ के बराबर जोर देत रहीं। हमार संघतिया चिरकावत रहन स-”एकर बाबूजी बैलनो से अंग्रेजीए में बतिआवेलन“। साइत उहां के मन में रहे कि आगे आवे वाला बरिसन में अंग्रजीए बुद्धि के बटखरा बनी। दुर्भाग्य से ऊ आजो सांच बा। हम बाबूजी लगे अंग्रेजी में आ माई लगे भोजपुरी में चिट्ठी लिखत रहीं। कई बेर बाबूजी अंग्रेजी सुधार के हमार चिट्ठी बापस भेज देत रहीं। बीएस.सी के इम्तिहान देके हम शत्रुंजय संगीत महाविद्यालय, आरा संगीत में नाम लिखवनी। स्व. चन्द्रषेखर पाठक जी हमार गुरु रहनीं। जे थोर बइुत गावे-बजावे से सीखनी ऊहें के असीरबाद से। बाबूजीओे सुर में भजन गावत रहीं। हमनी के नाटक देखे उहाँ के जरूर जात रहीं आ अच्छा अभिनय कइला पर बड़ाइयो करत रहीं।\nबाबूजी आ माई दिव्य जीवन संघ, ऋशिकेश के संस्थापक स्वामी शिवानंद सरस्वती के शिष्य रहल लोग। नैतिक ज्ञान पर बबूजी के बहुते जोर रहत रहे। उहाँ के टेबुल पर स्वामी शिवानंद सरस्वती के लिखल किताब जरूर रहत रहे। जब हम ग्यारहवीं-बारहवी कक्षा में रहीं त गुरू जी के लिखल ”ब्रह्मचर्य साधना“ पढ़े के शुरू कइनी फेनु ”ध्यानयोग रहस्य“। बाबूजी हर महीना में गुरूजी के संपादन में प्रकाशित एगो अंग्रेजी पत्रिका मंगवावत रहीं जेकर नाम रहे ”डिवाइन लाइफ“। एह किताबन के प्रभाव हमरा जिनगी में हरमेसा रहल। जब हम बोकारो स्टील प्लांट में संपदा अधिकारी (आवास आबंटन) रहीं त गाँव-जवार के लोग उहाँ लगे पैरवी खातिर चहुँपे लागल। हमरा भिरी बाबूजी का ओर से केहू खातिर पैरवी त ना आइल बलुक एगो चिट्ठी आइल जे आजो हमरा लगे बा। ओकर सार रहे- ”जवन नैतिक पाठ तहरा के हम पढ़वले बानी ओकर परीक्षा के असली घड़ी आ गइल बा। हमरा उम्मेद बा कि तू ओह पर खरा उतरबऽ।“ उहाँ के विश्वास के हम ना तूरनी।\nमाई में अभिनय के जबरदस्त क्षमता रहे। जब हम बोकारो से दिल्ली अइनी त एक बेर माई से निहोरा कइनी आपन नाटक ”बिरजू के बिआह“ में बबुनी काकी के भूमिका अदा करे खातिर। माई तुरंत तैयार। बस एके गो शर्त रहे। गाँव के केहू ना नू आई देखे? ‘ना’ सुनते माई तइयार। ओकरा बाद माई बबुनी काकी के बेर-बेर अभिनय कइके दिल्ली के दर्शक लोगिन का बीच आपन लोहा मनवा लेलस। सन् 2000 में माई भोजपुरी के पहिलका लघु फिल्म ”पहरूआ“ में हमरा साथे अभिनय कइलस। एह फिल्म के लेखक, पटकथा लेखक, आ सहायक निर्देशक हम रहीं। जब-जब माई के देखे के मन करेला हम ओह फिल्म के देख लिहिला। हालाँकि माई के सबसे यादगार अभिनय रहे, ”बिरजू के बिआह“ में बबुनी काकी के भूमिका में। विशेषकर ओह मंचन में जवन नवम्बर 2000 में, मावलंकर हाल, दिल्ली में भइल। अवसर रहे विश्व भोजपुरी सम्मेलन, दिल्ली, अखिल भारतीय भोजपुरी साहित्य सम्मेलन, पटना आ रंगश्री के संयुक्त तत्वावधान में आयोजित पहिलका विश्व भोजपुरी सम्मेलन जेकर मुख्य संयोजक रहनी डा. प्रभुनाथ सिंह जी। नाटक के जोरदार प्रस्तुति का बाद ग्रीन रूम में माई के जोहत बानी त पते ना। कहाँ गइल माई? भइया नाटक देखे आइल रहन, अपने संगे लिअइले त ना गइले? थोड़े देर बाद पता चलल कि माई त मंचे पर बइठल बाड़ी आ चारों ओर से पत्रकार लोगिन घेरले बा। माई इंटरभ्यू देत रही।\nबेटा का रूप में माई-बाबूजी के संगे बीतावल सबसे सुखद आ संतोषप्रद क्षण रहे जब बाबूजी बोकारो आके हमरा संगे एक महीना रहीं आ हम रोज सुते के पहिले गोड़-हाथ दबाई आ गोड़ में सरसों तेल मालिश करीं। फेनु माई-बाबूजी के लिया के तीर्थाटन करावे गइनी। बाबूजी के आखिरी दिन में बिस्तर धइला का बाद उनकर नित्य क्रिया कर्म करवला के संतोष सबसे जास्ती रहल। हालाँकि ओकर अवसर दू चारे दिन मिलल फेनु त ऊहाँ के एह दुनियाँ के छोड़ गइनी। दुःख ई रहल कि अंतिम पेयान घड़ी हम ना रहीं।\nखैर माई के आखिरी छव साल हमरे संगे दिल्ली में बीतल। सुखद स्मृति रहल उनके, सांझे-भोर 20-20 मिनट भजन सुनावल। माई से भइल अंतिम बातचीत हम हू-बहू नीचे देत बानी।\nमाई – बबुआ हो अब हम जाइब।\nहम – कहवाँ?\nमाई – अपना घरे।\nहम – चाँदी? (नरहीं चांदी, भोजपुर)\nमाई – अरे ना रे। अपना घरे।\nहम – पिपरपाँती? (हमार मामा गाँव पिपरपाँती ह। लागल कि माई के आपन जन्मभूमि इयाद आवत बा।)\nमाई – अरे ना हो अपना घरे।\nहम – नगेन्द्र भैया के घरे?\nमाई – अरे ना रे\nहम – राम जी का घरे?\nमाई – हँऽऽ।\nहम – त राम-राम करबू तबे नू रामजी अइहें लिआवे।\nमाई – त तूहीं नू करावऽ ल राम-राम।\nहम माई के भजन करवावे लगनी। माइयो संगे-संगे गावे के कोसिस करत रहली। हम तब तक गावत रहनी जब तक फूट-फूट के रोवे ना लगनी। बुझाइल कि राम जी आ सीता जी आके सामने ठाढ़ हो गइलें। माई के ओठ हिलत रहे बाकि ‘राम’ आवाज ना सुनात रहे। बड़की दीदी आ बाकी परिवार के लोग राम-राम बोलवाले के कोसिस करत रहल। बिहान होके माई अपना घरे चल गइली।


संजय पांडे के ‘लाल दुपट्टे वाली’ – Anjoria\nसंजय पांडे के ‘लाल दुपट्टे वाली’\nसिनेमा भोजपुरी के नंबर वन खलनायक संजय पांडे के बेहतरीन खलनायकी के जलवा देखे के मिले वाला बा फिल्म ‘लाल दुपट्टे वाली’ में. एह फिल्म खातिर बतौर मुख्य खलनायक संजय पांडे के हालही में साइन कइल गइल बा. निर्मात्री हई मनोरमा सिंह आ निर्देशक शैलेश पांडे जे एहसे पहिले संजय पांडेय के फिल्म ‘राजा के रानी से प्यार हो गईल’ निर्देशित कइले रहले.\n‘लाल दुपट्टे वाली’ में मुख्य कलाकार बाड़े रोहित सिंह, अंजना सिंह, वंदिनी मिश्रा, सोनिया, गोपाल राय, इंदर कुमार, कुनाल सिंह अउर संजय पांडे.\nछा गइले रितेश ठाकुर


आजाद भारत के चंगुल में गरीब आ गरीबी - cartoondhun\nHome भोजपुरी भोजपुरी लोकपत्र आजाद भारत के चंगुल में गरीब आ गरीबी\nआजाद भारत के चंगुल में गरीब आ गरीबी\nPosted By: Cartoonist Omprakash Amritanshuon: April 28, 2017 In: भोजपुरी लोकपत्रTags: आजाद भारत, आजादी, गरीब, गरीबी, गरीबी के आँच, जहरिला मिड डे मील, बाल मजदूरी के श्रापNo Comments\nजब देश अंगरेजन से गुलाम रहे, तब देश के हर नागरिक इहे चाहत रहे कइसे देश आजाद होई ? आज के सवाल बा कि आज़ाद भारत के चंगुल में ग़रीब आ ग़रीबी कबले रही ? देश के आजाद करावे खातिर चारो तरफ अंगरेजन के विरोध होखे लागल। झांसी के रानी, भगत सिंह, सुभाष चन्द्र बोस, मंगल पाण्डेय, वीर कुअँर सिंह आ हजारो क्रांतिकारी लोग आपन जान गंवइलस। इहां तक कि महात्मा गाँधी के भी आपन जान के किमत चुकावे के पड़ल।\nआज आजादी के ६७ साल हो गइल। भारत आजाद त हो गइल, लेकिन का एहिजा के हर नागरिक के आजादी मिलल ? गाँव के देश कहावेवाला भारत के आज स्वरूप बदल गइल बा। भारत के नाम से मशहूर देश आज इंड़िया के नाम से जानल जाता। आधुनिक शहर के देश हो गइल बा।लोग बढ़िया शिक्षा, जहर मुक्त पानी, ऑस्पताल, रोटी-रोजी, कपड़ा आ पक्का मकान खातिर दिन-रात मेहनत-मजदूरी करेला। भूख, गरीबी, बेरोजगारी आ बेमारी के चक्रव्यूह में पिसात रहेला। तबहूँ लोग ना चैन से जी पावेला, ना चैन से मर पावेला। आज भी लालटेन आ ढ़िबरी के रोशनी में आपन जीवन बीतावेला। गोइठा-लकड़ी पे खाना सवख से ना मजबूरी में बनावेला।\nदोसरा ओर इंड़िया के लोग तरक्की के ओर अग्रसर आगे बढ़ रहल बा। बढ़िया शिक्षा, उतम क्वालिटी के स्वास्थ्य सेवा, एक से बढ़ के एक विदेशी खाना, चमचमात गाड़ी, कोठी-बंगला, चालिस ताला इमारत के सुख के आनंद ले रहल बा। चकाचौंध बिजली के रोशनी में नहात, ए सी के ठंढ़ा हवा में मिठा सपाना के गोदी में सिर रख के लोग चैन से सूत रहल बा।\nदरअसल आजादी के बाद देश के नीती कुछ अइसन बनल कि अमीर आगे बढ़त रहल आ गरीब रोटी-रोजी के जुगाड़ करत-करत मरत रहल। गरीब के कंधा पे अमीर लोग फरे-फूलाए लागल। गरीब के थाली के रोटी छिनाए लागल। गरीब आ मध्यम वर्ग के बेटी-बहिन अमीरन खातिर भोग के वस्तु बनि के रह गइल। भीख मांगे वाला के बेटा-बेटी आज भी भीख मांगत देखल जा सकेला। किसान के बेटा किसानी करे पे मजबूर बा।\nदेश के लोगन के आजादी त मिल बाकिर आजादी एगो खास तबका के झोली में सिमट के रह गइल। सही में आजादी ओह लोगन के मिलल जे पाँच सितारा होटल में बइठ के २000से ५000 के थाली खाके डकार जाता। आजादी ओह दस प्रतिशत लोगन खातिर बा जे ९0 प्रतिशत आय पे कब्जा जमवले बा। देखल जाव त राजनेता, उद्यौेगपति, नौकरशाह आ दबंग लोगन के हीं आजादी बा।\nगरीबी के काँट …\nभारत में गरीबी के लगातार स्तर बढ़ल जात बा, जवन देश खातिर बहुत बड़हन चुनौती बा। कहल जा रहल बा कि २0२0 में भारत विकसित देश में शामिल हो जाई। आंकड़ा में बतावल जा रहल बा कि भारत बहुत ज्लदिए दस पर्सेंट ग्रोथ हासिल कर लिही। आ हमार देश चीन के पीछा छोड़ दिही। जबकि सच्चाई ईहे बा कि भारत में सबसे अधिका गरीब लोग रहेला। देश में कुल गरीबन के संख्या लगभग ४२ करोड़ के पार बा। यूएनडीपी के ताजा रिर्पोट संस्करण में कहल गइल बा कि बिहार ,उत्तर प्रदेश , पश्चिम बंगाल , मध्य प्रदेश , छतीसगढ़ , झारखंड , उड़ीसा आ राजस्थान में गरीब के संख्या बहुत अधिका बा। गरीब लोगन के संख्या लगातार बढ़ रहल बा। एहीजा गरीब के मतलब जवन परिवार में आज के हिसाब से आमदनी ४७ रोपेया से कम होखे। एह लोगन के ना त स्वास्थ्य सुविधा मिल पावेला ना बेहतर शिक्षा। पियास मिटावे खातिर साफ पानी तक नसीब ना होखे।\nलगभग २२ फीसदी भारत के लोग गरीबी रेखा से नीचे गुजर-बसर करेला। जेतना गरीबी छतीसगढ़ मे बा लगभग ओतने गरीबी गुजरात में भी बा। केरल आ दिल्ली के गांव शहर से भी ज्यादा महंगा बा। आज गरीबी रेखा से भी ज्यादा ‘अमीरी रेखा’ निर्धारित कइल जरूरी बा। अमीर के बढ़त तादाद से गरीबी के तादाद लगातार बढ़ रहल बा।\nकोई आदमी अमीर तबले ना बन पावेला जबले उ कम से कम दस आदमी के गरीब ना बनावे।\nकागज में गरीब के कल्याण खातिर केतना कल्याण कारी योजना बनावल गइल बाकिर आज तक सही जरूरत मंद के कल्याण ना भइल। राजनैतिक – प्रशासनिक इच्छा शक्ति के अभाव में हमेशा गरीब आदमी वंचित रहल। गरीबी निवारण खातिर देश में ग्रामिण स्वास्थ्य मिशन, राष्ट्रीय समाजिक सहायता योजना, राष्ट्रीय वृद्वा पेंशन योजना, राष्ट्रीय परिवार लाभ योजना, राष्ट्रीय प्रसव लाभ योजना, शिक्षा सहयोग योजना, सामूहिक जीवन बिमा योजना, जयप्रकाश नारायण रोजगार गारंटी योजना, प्रधानमंत्री रोजगार गारंटी योेजना, भारत निर्माण कार्यक्रम, इंदिरा गाँधी राष्ट्रीय विधवा पेंशन योजना, इंदिरा गाँधी राष्ट्रीय विकलांगता पेंशन योजना, बीस सूत्रीय कार्यक्रम, जवाहर ग्राम्य योजना , महात्मा गाँधी राष्ट्रीय ग्रामीण रोजगार गारंटी अधिनियम अनेकन एकरा अलाावे ना जाने केतना योजना। अनगिनत योजना के लाभ गरीब के त ना मिल पावे बाकिर, बिचौलिया लोगन के जरूर लाभ मिल जाला। अगर इ सब योजनन के लाभ गरीब लोगन के मिल जाई फिर काहे के गरीब आ गरीबी।\nभूमण्डलीकरण के बहाने आज किसान मजदूर लोग अपने जमीन से बेदखल हो रहल बा। ग्रामीण विकास मंत्रालय के रिर्पोट के अनुसार लगभग दू करोड़ लोग आपन जमीन गंवा चुकल बा। अमीरी- गरीबी के खाई आउर बड़हन हो रहल बा। गरीब लड़िकन के खर्चा के पन्द्रह गुना ज्यादा खर्च अमीर के लड़िका लोग करेला। दिन पे दिन मजदूर किसानन के आत्महत्या करे के आंकड़ा बढ़ल जात बा।\nगरीबी के आँच में दहकत बचपन…\nगरीब लड़िकन के खर्चा के पन्द्रह गुना ज्यादा खर्च अमीर के लड़िका लोग करेला। एक ओर महल में पलत-बढ़त अमीरलोगन के बच्चा दूसरा ओर टूटल झोपड़ी में सिसकत बचपन। आज गरीब लड़िकन के अभिभावक लोगन के गरिआवल जाला कि सरकार के ओर से छोट लड़िकन के तमाम सुविधा निःशुल्क होखे के बावजूद उ आपन लड़िकन के स्कूल नइखे भेज पावत। लोग लड़िकन के पढ़ावल नइखे चाहत। असल में बात ई नईखे। बात बा कि कमाये वाला दू गो हाथ कम पड़ जाई। अइसे में बालश्रम के संख्या लगातार दिन प्रतिदिन बढ़ल चल जाता। बालश्रम पे रोक लगावल बहुत जरूरी बा। शायदे कवनो अइसन जगह होई जहंवा मासूम लड़िकन लोग काम ना करत होई। कतहीं पीठ पे अपना से बड़हन बोरा लटकवले रोटी के तलाश करत बचपन मिल जाई , त कहीं होटल के बरतन चमकावत। कमीज खोलके ट्रेन के फर्श साफ करत बचपन, जूता में पॉलिस करत मासूम, दरी- कालीन, माचिस के डिब्बी बनावत , पतंग बनावत त कबो खिलौना के फैक्ट्री में देखल जा सकेला। शायदे कवनो अइसन जगह होई जहंवा लड़िकन के काम करत ना देखल जात होई।\nअइसन बच्चा जवन गरीबी में पलत-बढ़त हर बुनियादी हक से अनजान रहेलन , अइसन लड़िकन में कुपोषण , असुरक्षित वातावरण, बीमारी , अशिक्षा जइसन समस्यन के पनपे के आशंका रहेला। लड़िकन खातिर पोषित के संकट बढ़ रहल बा। सरकार हर साल केन्द्रीय बजट में बच्चन के बढ़त जनसंख्या के मुकाबले खर्च में बढ़ोतरी के बजाय कटौती करत जात बिया। लगभग ४॰ करोड़ लड़िकन के पढ़ाई पे राष्ट्रीय बजट के केवल3प्रतिशत शिक्षा पे अर १ प्रतिशत स्वाथ्य पे खरच कइल जाला। सरकार के प्राथमिक उपचार केन्द्र, आंगनबाड़ी, स्कूल, राशन के दोकान खातिर बजट बढ़ावे के चाहीं। अइसन देश जवन आर्थिक विकास के ओर आगे बढ़ रहल बा अगर शिक्षा आ स्वास्थ्य पे कम खर्च करी त पिछड़े लागी।\nभारत में लगभग २‐३ करोड़ बच्चा कुपोषण के शिकार बाड़न सं। रिर्पोट के अनुसार आंगन बाड़ी से जुड़ल आठ करोड़ में से लगभग २८ प्रतिशत मासूम बचपन के कुपोषित पावल गइल। आंकड़ बतावता कि भारत के ५0 प्रतिशत कुपाषित बचपन बिहार में बा। ३७ प्रतिशत आंध्रप्रदेश में। ३६ प्रतिशत उत्तर प्रदेश में , ३५ प्रतिशत दिल्ली में ,३२ प्रतिशत राजस्थान में आ ३२ प्रतिशत छतीसगढ़ में। एह आंकड़ा के अनुसार शहरी गरीबी आ गंवई गरीबी में कवनो ज्यादा फर्क नइखे।\nजहरिला मिड डे मील…\nसरकारी स्कूल में पढ़ाई करेवाला छात्रा-छात्रन के दूपहरिया के भोजन योजना के नाम हउए मिड डे मील। मिड डे मील केन्द्र सरकार के ई योजना केन्द सरकार आ राज्य सरकार दूनो के सहयोग से चलावल जाला। मिड डे मील में निःशुल्क पौष्टिक आ साफ-सुथरा भोजन देवे के प्रवधान बा। एह योजना के मुख्य लक्ष्य पौष्टिक भोजन उपलब्ध कराके विद्यार्थीयन में शिक्षा ग्रहण करे के क्षमता के विकसित कइल आ स्कूलन में छात्रन के संख्या बढ़ावल। सरकारी योजना मिड डे मील में अक्सर लापरवाही के मामला सामने आवत रहेला। आज एह योजना के संरक्षक लोग भक्षक बन गइल बा। हमेशा दू-चार महीना बाद मिड डे मील अखबार आ टेलिविजन न्यूज के मुख्य समाचार बन जाला। आज मिड डे मील के भोजन खाके चालीस छात्रन के तबियत खराब हो गइल। मिल डे मील के खाना में छिपकली आ केमिकल पावल गइल। सरकारी स्कूल के दूपहरिया के भोजन में सांप निकलल। जहरिला मिड डे मील के खाना खाके सौ गो विद्यार्थीयन के जान गइल।\nमिड डे मील के संरक्षक आ मास्टर लोग के घर में बोरा के बोरा चाउर भरल रहेला। बाजार से सस्ता आ खराब समान मिड डे मील खातिर प्रयोग कइल जाला। बस आपन घर भरल रहे से मतलब बा। शहर होखो भा गाँव एह सब सरकारी स्कूलन में अमीर लोगन के लड़िका लोग ना पढ़े। एह स्कूलन में पढ़े वाला गरीब आदमिन के बच्चा होखेला। लोग आपन करेजा के टूकड़ा के पढ़ावे- लिखावे खातिर भेजेला, जवन हर माई-बाप के सपना होखेला। बाकिर उनकर करेजा के टूकड़ा कब मूरूझा जाई कवनो गारंटी नइखे। सरकार जंाच के अस्वाशन देके चुप लगा जाले। कबो-कबो दिमाग में इहे बात आवेला कि सरकार गरीबी दूर कइल चाहतिया कि गरीब के?\nबाल मजदूरी के श्राप\nजब १४ साल के कम उमर के बच्चा जब आपन आ आपन परिवार के पेट भरे खातिर काम करेलल सं ओकरे के बाल मजदूर कहल जाला। आपन देश में हर १0 में से ९ गो बच्चा बाल मजदूरी करत बाड़न सं। देखल जाव त बाल मजदूरी अविकसित देशन में व्याप्त हजारों समस्यन के नतीजा हउए। बाल मजदूरी खत्म करे खातिर केन्द्र सरकार के योजना बा राष्ट्रीय बाल श्रम परियोजना। एह परियोजना के तहत विशेष स्कूल भी चलावल जाला। स्कूल में विशेष पाठ्यक्रम भी बा, ताकि आगे चलके एह लड़िकन के मुख्यधारा के स्कूलन में पढ़ाई करे में कवनो परेशानी ना होखे।\nलेकिन सवाल बा कि केतना बच्चन के एह परियोजना के लाभ मिल पावेला ? केतना बच्चा एह परियोजना के स्कूल में पढ़ाई करेलन सं ? केतना लड़िकन के जीवन सुधार भइल। अगर गहराई से खोज-बिन करीं त मालूम चली कि हकिकत का बा। काहे आज भी कूड़े दान में बाल मजदूर आपन पीठ पे अपना से बड़हन कूड़ा के बोरा ढोये खातिर मजबूर बाड़न सं। बालश्रम पे रोक लगावल बहुत जरूरी बा। शायदे कवनो अइसन जगह होई जहंवा मासूम लड़िकन लोग काम ना करत होई। कतहीं पीठ पे अपना से बड़हन बोरा लटकवले रोटी के तलाश करत बचपन मिल जाई , त कहीं होटल के बरतन चमकावत। कमीज खोलके ट्रेन के फर्श साफ करत बचपन, जूता में पॉलिस करत मासूम, दरी- कालीन, माचिस के डिब्बी बनावत , पतंग बनावत त कबो खिलौना के फैक्ट्री में देखल जा सकेला। शायदे कवनो अइसन जगह होई जहंवा लड़िकन के काम करत ना देखल जात होई।\nजेतना ज्लदी होखे बाल मजदूरी के श्राप से देश के मुक्ति दिलावल बहुत जरूरी बा। जब तक बाल के मन बाल मजदूरी से श्रापित रही तब तक देश के भविष्य दल-दल में फंसल रही। कहल जाला बच्चा देश के भविष्य होखेलन सं। सरकार आ समाज के सहयोग से हीं सबकुछ संभव बा। भले हम केतनो नया-नया रहन-सहन के तरिका सिख लिहीं, नया-नया भाषा आ नया आचार-व्यवहार के ज्ञानी हो जाईं, आसमान में उड़ जाईं, समुंद्र लांध जाईं, बाहुबली देश बन जाईं, मोटा-मोटा पोथी लिख दिहीं, हजारों स्कूल, मदरसा, विश्वविद्यालय के निमार्ण कर के वाह-वाही लूट लिहीं आ मासूम गरीब बचपन के काम करेे खातिर विवश कर दिहीं। त इ गरीब मासूम आ देश खातिर मजाक नइखे ना ह त का ह।\nअपहरण आ बालात्कार के बाढ़…\nगाँव होखे भा शहर चारो ओर अपरहण आ बालात्कार के डर से लोगन के करेजा कांप रहल बा। कतहीं केहू सुरक्षित नइखे लागत। कहल जाला बच्चा मन के साँचा होखे लनसं। बच्चा के आत्मा में भगवान के वाश होखेला।आज हर दिन हर समय बच्चन के अपहरण के मामला सामनेे आ रहल बा।\nस्कूल से आज बच्चा के अपहरण हो गइल। बाल आश्रम से कुछ लड़िकन- लड़िकिन के काल्ह अपहरण हो गइल। हमेशा अइसन अपराध अक्सर सुने में आवेला। नबालिक लइकिन के अपरहण करके बलात्कार , बाल मजदूरी आ सड़क पे भीख मंगवावे जइसन जधन्य अपराध आज देश में चिंता के विषय हो गइल बा। एगो लापता बच्चा के माता-पिता के सबसे बूरा सपना होखेला। एगो रिर्पो के मोताबिक २00१ से २0११ के बीच में पांच साल के कम उम्र के लइकिन से बलात्कार के लगभग ४८ हजार ३३८ मामला दर्ज भइल। यानी एह दस साल में चाइल्ड रेप ३३६ फीसदी बढ़ गइल।\nदिन पे दिन बढ़ रहल बलात्कार जइसन अपराध देश भर के झिझोंड़ के रख देले बा। रोज के बात छोड़ दिहीं करीब सवा करोड़ से अधिका अबादी वाला आपन देश में हर २८ मिनट में कवनो ना कवनो महिला के साथे बलत्कार हो रहल बा।१९७१ के बाद देश में बलात्कार के घटना ८७३‐३ फीसदी तक बढ़ल बा। आजकाल्ह सामूहिक बलात्कार के घटना जवन तेजी से फल-फूल रहल बा, चिंता के बात बा। २0१३ दिल्ली में निर्भया सामूहिक बलात्कार कांड़ के बाद भारत के कवनो हिस्सा में रहे वाली महिला लोगन के देह में हमेशा यौन हमला के डर समाईल रहेला। ९२ फीसदी कामकाजी महिला लोग खूद के असुरक्षित महसूस करेली। पहिले लइकिन आ औरतन के बाहरी दरिंदन से बचके रहेके पड़त रहे, अब उहे दरिंदा पहचान के, गली-मोहल्ला आ आपन परिवार के हो गइल बाड़न। इंसान के रूप में हैवान के संख्या लगातार बढ़ल जा रहल बा। औरतन आ लइकिन के अस्मत लूटल जा रहल बा।\nराष्ट्रीय अपराध रिकॉर्ड ब्यूरो के अनुसार मध्यप्रदेश, राजस्थान, महाराष्ट्र, उत्तर प्रदेश आ असम में बलात्कार के घटना सबसे ज्यादा हो रहल बा। एक ओर बंगाल में २0१२ के मुकाबले २0१३ में बलात्कार के अपराध में कमी आइल बा। दोसरा ओर उत्तर प्रदेश में जेतना बलात्कार २0१२ में भइल , उहे अपराध २0१३ मे दोगुना हो गइल। मध्यप्रदेश में २0१३ में सबसे अधिका धटना बलात्कार के भइल। महाराष्ट्र आ आंध्रप्रदेश बलत्कार में उत्तर प्रदेश से भी आगे बा।\nबड़ी अफसोस के बात बा राम-कृष्ण के देश कहावे वाला भारत में आज के हर सिता-राधा हर घड़ी डर-डर के आ घूट-घूट के जिये पे मजबूर बाड़ी। ऋषि-मुनि, पीर-फकीरन के घरती भारत में आज बलात्कार, दंगा-फसाद, अपरहण, बाल मजदूरी, भ्रष्टाचार आ राजनीति के स्तर दिन-प्रतिदिन गिरल जा रहल बा। एह मामला में आज जरूरी बा धर्म, समाज, राजनीति सबसे ऊपर उठके नाबालिक ,माई-बहिनन, के रक्षा करेके वचन लेहल। जवन भाव से हमनी के माई दुर्गा, माई सरस्वती, माई लक्ष्मी के पुजा करेनीजा, ओहि भाव से अनकर के माई-बहिनन के देखे के होइ। तब जाके हमार समाज सुन्दर आ स्नेह से भरल होइ। कहे के मतलब कि समाजिक जागरूकता बहुत जरूरी बा।\nघोटाला के घूँट , काला धन पे छूट...\nआजादी से लेके अब तक जे भी जवना पद पे रहल, देश के पइसा लूटे के कोशिश कइलस। आज हर विभाग, हर मंत्रालय, हर योजना घोटाला से भरल बा। पिछला दस साल में जल, जंगल, जमीन, हवा, पानी, तरंग, आकाश, पाताल यानी सबकुछ लूटल बेचल गइल। अचरज के बात बा कि किसानन के हिस्सा के पइसा, जमीन आ जानवरन के चारा तक ना बाचल। सांसद, मंत्री, नौकरशाह, मुख्यमंत्री, मंत्री लोगन के बेटा-बेटी, भांजा, रिश्तेदार, दामाद, करपोरेट घराना, बिचौलिया आ दालाल सब केहू घेटाला के घूंट पियल। इहां तक कि इमानदार माने जाये वाला प्रधानमंत्री पे भी कोयला घोटाला के आरोप लागल। देश में जवन तजी से आर्थिक विकास हो रहल बा ओहि गति से घोटाला भी।\nकेन्द सरकार के महत्वकांक्षी योजना मनरेगा जकरा बारे में कहल जाला गरीब बेरोजगार के भूख मिटावे वाला योजना हउए। एह योजना के मलाई दलाला लोग खा रहल बा। मनरेगा के १३ हजार करोड़ रूपेया लोग खा-पी गइल। अइसहीं बहुत सारा योजना बाड़ी सं जवनन में करोड़ो रूपेयन के गबन भइल बा।\nचारा घोटाला १५0 करोड़ रूपेया के , दूरसंचार घोटाला १२00 करोड़ रूपेया के, यूरिया घोटाला १३३ करोड़ रूपेया के, एयरबस घोटाला १२0 करोड़ रूपेया के, स्टॉक मार्केट घोटाला ४१00 करोड़ रूपेया के, बेफोर्स घोटाला ६४ करोड़ रूपेया के ना जाने केतना-केतना घोटाला, जेकरा के गीनत-गीनत आदमी थक जाई। गाँव में मुखिया, सरपंच, गा्रम प्रधान से लेके छोट-बड़ सभे एह घोटाला के घूंट पी के आपन जेब गरम करता।\nभारत अवरू कुछुओ में नम्बर एक होखो भा ना होखो, घोटाला में सबसे आगे बा। पिछला के दस-पन्द्रह साल के घोटाला के आंकड़ा बतावता कि लोक कल्याणकरी सरकार के जगहा पे दलाल, घूसखोर, बिचौलिया आ गइल बाड़न सं। देश के कानून आम जनता के हित खातिर ना अमीर लोगन के जेब भरे खातिर बा। एह देश में गरीबी के बात करेवाला भारत के नेता, मंत्री , नौकरशाह लोग गरीब के खून बडी़ चाव से पियेलन। गरीब ओहि टूटल-फूटल घर में गुजर-बसर करता, अमीर के नया-नया ¬¬कोठी -बंगला हर साल करोड़ो रूपेया के खरिदा रहल बा। गरीब छुंछे रोटी खाके मेहनत करता, नेता-मंत्री लोग घोटाला के घूंट पी के मस्त रहता।\nगरीबन के मुँह पे खइला बिना फेफड़ी पड़ल बा, अमीर आ नेता लोगन के पइसा कालाधन विदेश में जामा होखता।\nस्विटजरलैंड के स्विस बैंक में खाता खोले खातिर ५0 करोड़ रूपेया लागेला। एतना मोट रकम कवनो आम आदमी त सपनो में ना सोचले होेई। दरअसल इ सब रोपेया धूस आ घोटाला के होखेला। नेता लोग करोड़-करोड़ रोपेया घूस लेवेला आ उहे रोपेया विदेश में जामा करेला। काला धन वापस लिआवे खातिर केतना साल से बात हो रहल बा, बाकिर केहू नइखे चाहत कि काला धन वापस आओ। कानून बनावे वाला, कनून पास करे वाला अपना खिलाफ कइसे कानून बना सकेला। देश के आम आदमी से साथे छल-प्रपंच चल रहल बा कि काला धन के जांच चल रहल बा। बहुत ज्लदिये काला धन वापस आ जाई। काला धन जब वापस आ जाइ, संउसे नेता, उद्योगपति लोगन के चेहरा से ईमनदारी के नकाब उतर जाई।\nभारत के विदेशन में २,000 अरब डॉलर (करिब १,२0,000 करोड़ रोपेया) के काला होखे के अनुमान बा। आज भारत के खजाना खाली बा । मंहगाई के मार भारी बा। वैश्विक मंदी से दुनिया के बचावे खातिर पूरे विश्व के देशन के लागता उनकर देश के काला धन यदि वापस आ जाय त मंदी के मार से बचल जा सकेला। देश के आज पईसा के जरूरत बा। अइसे में देश के सरकार अगर जाति धर्म, दोस्ती, पार्टी से उपर उठ के काम करी त विदेश में जामा लाखों- करोड़ो रोपेया भारत में आवे के संभावना बनी।\nजय हिन्द। जय भोजपुरी। जय भारत\nTags: आजाद भारतआजादीगरीबगरीबीगरीबी के आँचजहरिला मिड डे मीलबाल मजदूरी के श्राप


मुबई में “कसम वर्दी की” के जश्न – Anjoria\nFeb 7, 2014 कसम वर्दी की, कांतिलाल, दिनेश यादव, विराज भट्ट\nनिर्माता कांतिलाल पी मारू आ निर्देशक दिनेश यादव के फिलिम “कसम वर्दी की” मुंबई में सफलता के जश्न मनावत बिया. आ एह जश्न में शामिल बाड़े देखे वाला दर्शको लोग.\nमुंबई के हर सिनेमा घर में, जहाँ कसम वर्दी की देखावल जात बा, फिलिम हाउसफुल के बोर्ड लगा के चलत बावे. मुंबई के मयूर सिनेमा घर में फिलिम के कलाकार पहुँच के दर्शकन के मनोरंजन कइले, बतियवले, सलाह मँगले आ कहले कि नीक लागल होखे त दुबारा अपना परिवार संगे देखे आईं.\n(शशिकांत सि्ह, रजन सिन्हा)


भोजपुरी में पढ़ें - डूबत सूर्य के अर्घ्य देबे के अद्भुत परंपरा - My News Baba\nअब देखीं सूरज भगवान के अइसन भा एतना व्यापक पूजा हमरा जानकारी में दोसर कवनो नइखे. व्यापक के साथे-साथ ई गूढ़ भी बा. पहिले डूबत सूरुज के पूजा. फेर उगत सूरज के पूजा. एह में केतना गहिरा सन्देश छुपल बा. जेतने सोचsब ओतने अर्थ खुली. नज़र के विजन बढ़ जाई. सोचे के दायरा बढ़ जाई. आपन दुख छोट लागी. आज हम छठ पूजा खातिर लोग के गन्ना (ऊंख) खरीदत देखनी ह. सोचे लगनी ह. हे छठी मइया तू ऊँखिया के मोल बढ़ा देलू हो. ना त देवता लोग पर त सेव, संतरा, केला इहे कुल्हि फल नू चढ़त रह. लेकिन तू आरा से अमेरिका ले ऊँखिया के पूछ, ऊँखिया के मोल बढ़ा देलू.बड़ी देर ले ऊंख प सोचनी ह आज. एगो गीत लिखनी ह. ई बुझीं कि हमरा दिल के कोल्हू में एकदम ताजा गीत पेराइल बा. अब रउरा लोग चीख के बताईं कि एकर स्वाद कइसन बा. खाली मुखड़ा सुनावत बानी –\nफिल्म ‘बिटिया छठी माई के’ साल 2019 के खूबसूरत फिल्म बा. यश कुमार एह में लीड रोल में बाड़ें. बाकी रोल में अंजना सिंह, ब्रजेश त्रिपाठी, श्यामली श्रीवास्तव, अनूप अरोरा, प्रीति सिंह, उधारी बाबू, राधे मिश्र, अमित शुक्ल, वर्षा तिवारी आदि बा लोग. फिल्म के निर्माता दीपक शाह बाड़ें अउरी कहानी खुद यश कुमार अउर एसके चौहान के लिखले बाड़ें. भोजपुरी फिल्म ‘बिटिया छठी माई के’ सामाजिक विषय पर बनल फिल्म बा. एमें एगो मानसिक रूप से असंतुलित आदमी अपना भाभी से बोलsता, जे छठी माई के पूजा करsतारी कि ‘एगो औरत, एगो देवी के पूजा करतारी अउरी मांगsतारी बेटा. का विडम्बना बा कि उ स्त्री, एगो स्त्री के पूजा करके एगो स्त्री नइखे मांगत.\nबाढ़ में है त्रिकोणीय संघर्ष के आसार, जानें किसकी जीत किसकी हार के लग रहे कयास


Humke Ab Tohara Se Bhi Pyar, Bhojpuri Shayari Special\nहमके अब तोहरा से भी प्यार ना रह गईल, अब इ जिनगियों के जरुरत हमरा के न रह गईल, बुझ गईल उनकर इंतज़ार में जरत उ दियवा भी, अब त उनकर आवे का अंदेशा भी न रह गईल। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest Intezaar Shayari On Love 2020 with images. अँखियाँ खोली तो चेहरे तोहरे हो, बंद करीं तो सपनवा तोहरे हो, गम जिन्दगिया में हो तबहूँ हम मुस्कुरा के रहब, बस हमेशा तोहर हाथ हमरे हथवे में हो। #BhojpuriSadShayari #BhojpuriLoveShayari\nHumra Dilwa Ke Dhadkan Bas, Bhojpuri Shayari Love\nहमरा दिलवा के धड़कन बस तोहरे खातिर बा, हमार हर मन्नत तोहरे ख़ुशी खातिर बा, तोहार हर इशारा हमार दिल चुरा लेवेला अब ता इ जिनगी हमर बस तोहरे प्यार खातिर बा। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest प्यार भरी शायरी with images. हो गईल ख़तम आखिर इंतज़ार तोहार, एहसास हो गइल हुमके दरदिया तोहार, न रुठिया अब कबो हमरा से, ल आ गयिनी हम बनके प्यार तोहार। #BhojpuriLoveShayari\nChhat Se Tu Aapan Humra Ghar, Bhojpuri Shayari Love\nछत से तू आपन हमरा घर के देख ला , सपना तू कवनो आज निमन देख ला, परखे के बा अगर प्यार के हमरे ता, तू बोला कवनो झूठ और हमार विश्वास देख ला। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest Dard Bhari Shayari in Hindi All Time Hits with images. हो गईल ख़तम आखिर इंतज़ार तोहर, एहसास हो गइल हुमके दरदिया तोहार, न रुठिया अब कबो हमरा से, ल आ गयिनी हम बनके प्यार तोहर। #BhojpuriLoveShayari #BhojpuriSadShayari\nHar Sanjhiya Se Tohar Batiya, Best Bhojpuri Shayari\nBhojpuri sad shayari हर सँझिया से तोहार बतिया किहल करिले, अपना सपनवा में तोहरा के ही देखल करिले, प्रेमी ही त बानी हम तोहार जवन, हर समइया तोहसे मिले के राह देखल करिले। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest Sad Shayari On Love in hindi with images. उ बदरा केतना ख़ुशक़िस्मत बा, जवन दूर होके भी धरतिया पे बरसेला, और एगो हमार बदक़िस्मती बा जवन, एगो मोहल्लेवे में होक जियरा मिले खातिर तड़पेला। #BhojpuriSadShayari #BhojpuriLoveShayari\nBatiya Ta Bahut Ba Paas Humre, Bhojpuri Sad Shayari\nबतिया ता बहुत बा पास हमरे की, एह पागल दिलवा के तोहसे दूर करी, कई देवेला मज़बूर हमरा के इ मोहब्बत, तुहीं बतावा इ मोहब्बत के का करी। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest2Line Shayari On Love IN Hindi All time hits with images. तोहरे आवे से जिनगी हमार कितना सुनर बा, दिलवा में सजल तोहार मोहिनी सूरत बा, न जइहा दूर कबहुँ भूलके हमसे, हर एक रहियन पे हमरा के तोहार जरुरत बा। #BhojpuriSadShayari #BhojpuriLoveShayari\nBina Tohare Hum Sheesha Niyan, Bhojpuri Shayari\nबिना तोहरे हम शीशा नियन टूट जाइब, मिल गईलू अगर तू हमरा के त फूल नियन फूल जाइब, मरल समान रहब हम बिना तोहरे अपने जियते जी, लेकिन पा लेहब जे तोहरे के हम त मर के भी जी जाइब। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest Pyar Bhari Shayari Hindi with images. कह न सकेला होंठवा जवन बतिया दिल के, का पता उ बतिया नजरिया से होइ जाये, एहि आश में रतिया के इंतज़ार करिले की, हो सकेला सपनवे में ही मिलनवा तोहरा से होइ जाये। #BhojpuriLoveShayari #Bhojpur\nकेहू अनजान के तू अईसन न इंतज़ार, भोजपुरी शायरी\nकेहू अनजान के तू अईसन न इंतज़ार करिहा, इ दीवाना दिल पे कबो न विश्वास करिहा, बहत रहे लोर हर समइया केहू के याद में, कबहुँ केहू से एतना न तू प्यार करिहा। अगर आपको शायरी अच्छी लगे तो इसे अपने दोस्तों के साथ भी शेयर करें। 😊 आगे पढ़िए - Latest Two Line Shayari in hindi with images. अब ता इ बतिया हमरा वश में नईखे, कईसे बदल दी अदतिया तोहरे इंतज़ार के, नईखे देखनी तोहरा के तबो याद करिले, बस अईसन सुगंध बा दिलवा में तोहरा प्यार के। #BhojpuriLoveShayari #BhojpuriSadShayari\nSapnwa Mein Aawela Jab Unkar Chehra, Bhojpuri Shayari\nसपनवा में आवेला जब उनकर चेहरा, ता होंठवन पे हरदम दुआ आवेला, भुला जाईला हम उनकर दिहल हर एक दरदिया के, जब कबो उनकर ऊ मंद मुस्कान याद आवेला। तोहरा के गले से लगाके तोहार सपनवा बन जाईब, तोहरा संसिया से मिलके तोहार खुशबू बन जाईब, तनिको दूरी न रहे हमनी के नियरा, हम अपना के भुला के बस तोहरा में समां जाईब। #BhojpuriLoveShayari #BhojpuriRomanticShayari #BhojpuriSadShayari\nTohara Ke Dilwa Mein Basaile Baani, Bhojpuri Shayari\nतोहरा के दिलवा में बसइले बानी धड़कन के जईसन, अंखियन में बसइले बानी कजरा के जईसन, तोहरा के अपना से ज्यादा प्यार कइनी हम, लेकिन तू हमरा के भूल गईलू सपनन के जईसन। जे मतलब खातिर खोजेला हमरा के, बिना मतलब केहू आवे ता का बात बा, जान लेके ता सब केहू ले जाई दिल हमार, केहू बतियन से ले जावे ता का बात बा। #BhojpuriBewafaShayari #BhojpuriSadShayari #BhojpuriLoveShayari\nChot Dil Ke Etna Gahir Ba Kehu Se Izhaar, Bhojpuri Shayari\nचोट दिल के एतना गहिर बा केहू से इज़हार का करी, हम खुदहिं निशाना बन गईली केहूके घायल बा करी, मर गईली हम लेकिन खुलल रहल अँखियाँ, अब एहसे ढेर इंतज़ार केहू के का करी। खतम हो गईल इंतज़ार तोहार, ला आ गईल संदेशा हमार, न करिहा अब कवनो गिला हमरा से, न कहिया कबहु की नइखे रखिला खयाल तोहार। #BhojpuriSadShayari #BhojpuriLoveShayari #BhojpuriRomanticShayari #BhojpuriBewafaShayari\nAaj Humke E Batawe Ke Aapan Manzuri, Bhojpuri Shayari Love\nआज हमके ई बतावे के आपन मंज़ूरी दे दा, आज हमके ई सँझिया सजावे के मंज़ूरी दे दा, अपना मोहब्बत में हमरा के कैद कई ला, आज जान तोहरा पे लुटावे के हमरा के मंज़ूरी दे दा। अपना दर्द दिल के हमदर्द हमरा के ही पइबू, ऐ तनहाईयन में साथे हमरे के ही पइबू, दूर बानी तोहरा से हम एतना ता का भईल तबो, ऐ दूरियन में अपना नियरा हमरा के ही पइबू। #BhojpuriLoveShayari #BhojpuriRomanticShayari\nApna Birah Ke Tadap Se likhal Shayari, Bhojpuri Shayari\nअपना बिरह के तड़प से लिखल शायरी, तोहरे नाम कर जाईं ता हमके माफ़ करिहा, तोहसे एगो पल के भी जुदाई हमरा के जिए ना देला, तोहरे तड़प में अगर हम मर जाईं ता हमके माफ़ करिहा। तसल्ली दिल के जाला जब उनका से बात होवेला, ऊ हसीन रतिया हज़ार रतियन में एक होवेला, जब ऊ चुपके से नजरिया उठाकर देखेलीं हमरा के, बस इहे पल हमरा लिए पूरा कायनात होवेला। #BhojpuriSadShayari #BhojpuriLoveShayari #BhojpuriBewafaShayari\nDilwa E Hamar Bekarar Ho Rahal Ba, Bhojpuri Shayari\nदिलवा ई हमार बेक़रार हो रहल बा, लागत बा हमरा के तोहरा से प्यार हो रहल बा, तू आ जइहा इहवाँ जल्दी से काहें की, तोहार बेसबरी से इंतज़ार हो रहल बा। अपना जान से बढ़के उनका के प्यार करत रहली, याद उनका के दिनों रात करात रहली, अब ऊ रहियन से जाईल ना जाला हमसे, जहँवा बैठ के उनकर इंतज़ार करत रहली । #BhojpuriLoveShayari #BhojpuriSadShayari #BhojpuriBewafaShayari\nTohare Intezaar Mein Kaise Katela Samaiya, Bhojpuri Shayari\nतोहरे इंतज़ार में कैसे कटेला समइया न पूछा हमसे, तोहरे बिना अकेले कैसे रहिला न पूछा हमसे, तोहरा के ही चाहीं ला अपना दिल के हर कोना में, जिहिले तोहरे बिना कैसे ई न पूछा हमसे, जे मिल जईबू तू ता केतना होइ ख़ुशी ई न पूछा हमसे। जुबां कह ना सकेला जवान अफसाना दिल के, शायद नजरिया से ऊ बतिया होई जाये, ई उम्मीद से इंतज़ार करिले रात के, शायद सपनवे में ही तोहरा से मिलन होई जाये। #BhojpuriLoveShayari #BhojpuriSadShayari\nTu Dil Se Humke Bulawal Na kara, Bhojpuri Shayari\nतू दिल से हमके बुलावल न करा, हमरा के अंखियन से इशारा न किहल करा, दूर बानी तोहसे इ मज़बूरी बा हमार, अइसन तू अकेले में हमके तड़पावल न करा। ई बहत दरदिया के ना रोका, ई ता सजा बा केहू के इंतज़ार के, लोग एकरा के लोर कहें चाहे दीवानापन, लेकिन ई ता निशानी बा केहू के प्यार के। #BhojpuriRomanticShayari #BhojpuriSadShayari #BhojpuriLoveShayari\nTohare Aawe Se Zingi Hamar Kitna Sunar, Bhojpuri Shayari With Image\nतोहरे आवे से जिनगी हमार कितना सुनर बा, दिलवा में सजल तोहार मोहिनी सूरत बा, न जइहा दूर कबहुँ भूलके हमसे, हर एक रहियन पे हमरा के तोहार जरुरत बा। खुशबू के जइसन हमरे संसियां में, प्यार आपन बसावे के वादा करा, रंग जितना तोहरे चाहत के बा, हमरे दिल में ऊ सजावे के वादा करा। #BhojpuriRomanticShayari #BhojpuriLoveShayari\nNiyara Aawa Tani Dil Ke Baat Sunai Tohake, Bhojpuri Shayari\nनियरा आवा तनी दिल के बात सुनाई तोहके, कईसन धड़केला दिल आवाज़ सुनाई तोहके, आ के तू देख ला दिल पे लिखल बा नाम तोहार, अगर कहा त दिल चीर के दिखाई तोहके, जेतना जलईले बाड़ू तू प्यार में हमके, दिल त करेला की हम हुँ जलाई तोहके, परदेसी होइतीं त अईसन भी कई लेतीं शायद, लेकिन तू त आपन हऊ कइसे सताई तोहके। #BhojpuriRomanticShayari #BhojpuriLoveShayari #BhojpuriBewafaShayari\nNa Jane E Ka Ho Rahal Ba, Bhojpuri Love Shayari Latest\nना जाने इ का हो रहल बा, नईखे चाहीं ले तबो केहू आपन हो रहल बा, दिलवा पूरा कोशिश करेला उनका के भूल जाये के, तबो ना जाने काहें उनका से रिश्ता गहरा हो रहल बा। साया तोहार हमरे दिल में बा, यादें तोहार हमरे अंखियन में बा, कैसे भुलाई हम तोहरा के, प्यार तोहार हमरे संसियन में बा। #BhojpuriRomanticShayari #BhojpuriLoveShayari #BhojpuriSadShayari


धूम-धाम से भइल "नसीब" के मुहूर्त… – Anjoria\n‘नसीब तो उनकरो होला जिनका हाथ में लकीर ना होखे … ‘, लेकिन नसीब वाला हाथ जब आपन नसीब खुद लिखे का जिद पर अड़ जालें त बात बने ना बिगड़ जाले.\nडायरेक्टर रवि कश्यप अपना अगिला फिल्म “नसीब” में एही फोर्मुला के नवहियन के बढ़ता महत्वाकांक्षा आ ओकरा खराब परिणामन के बहुते रोचक अंदाज़ में पेश करे जात बाड़े. भोजपुरिया इलाका में बेरोजगारी के समस्या आ राह भटकल नवहियन के अपना मकसद खातिर गलत इस्तेमाल करिके आपन हित साधे के नेतवन के चाल एगो बड़हन समस्या बनि गइल बा. एही विषय के निर्देशक रवि कश्यप अपना फिलिम “नसीब” में उठवले बाड़न.\nहालही में एह फिल्म के भव्य मुहूर्त कइल गइल.\nनिर्माता सेवियों फर्नांडिस आ अनीता कश्यप के एह फिल्म में मनोज पांडे आ स्मृति सिन्हा मुख्य किरदार में आ साथ में खुशी गुप्ता, बाल गोविन्द बंजारा, राम सुजन सिंह जइसन नामचीन सितारा मौजूद रहीहें. संगीत देत बाड़े ओम प्रकाश पाठक. फिल्म के खासियत ई बा कि पहिला बेर कवनो भोजपुरी फिल्म में हेलीकॉप्टर स्टंट सीन्स फिल्मावल जाई.\nशूटिंग एक अप्रैल से बिहार आ गोवा में करावल जाई.


जेकरा लगे लाठी ओही के लगे भईंस – Anjoria\nजेकरा लगे लाठी ओही के लगे भईंस\nनेताजी काल्हु दुपहरिया में गावें अइले. चुनाव के मौसम बा ना त ऊ अइसन जरत दुपहरिया में एसी से निकले वाला जीव ना हउअन. काम रहे सब वरकरन के चुनाव के पाठ पढ़ावल. वइसे त ऊ पिछलको चुनाव में ई पठवा पढ़वले रहले लेकिन डर रहे कि कहीं ई लोगवा भुला ना गइल होखे. तनिको रिस्क लेवे के पक्ष में ना रहले. अरे, दस पांच दिन के दौड़ धूप आ पूरा जिनगी के माजा.\nगांव के बीच में बासदेव बाबा के बर के नीचे वरकर लोग जउरियाइल आ नेताजी बेखइले पीअले लगले कहे- जेकर लाठी होई ओही के भईंस होई. बे लाठी के ई दुनिया में केहु के गुजारा नइखे. एक जमाना रहे कि लोग गांधी जी अइसन अहिंसा अहिंसा कहत चले लेकिन अब त लोग लाठी ले के गांधी बाबा के मूर्ति पर माला चढ़ावेला लोग. ई जातना बुद्धिजीवी लोग बा ऊ लोग काल्हु ले अपना बुद्धि पर नाज करे लोग आ लाठी के हीन जाने लोग. आज तऽ हाल ई बा कि केहु बे लाठी के बात नइखे करत. अरे माइंड पर केहु राज करे ला त लाठिये करे ले. हम तऽ अपना वर्कर लोग से इहे कहब कि संसद से सड़क ले सब केहु लाठी ले के चलो. काल्हु ले जे बड़का माइंड वाला अपना के बूझे उहो आज हमार लाठी लेके रिरियाता कि नेताजी फलनवा विश्वविद्यालय के वी सी बनवा दऽ, मुअला के बादो लाठी ढोएब. भाई लोग, ई जमाना होखो चाहे ऊ जमाना बिना लाठी के भइसिया पानी में चल जाई. दूध तऽ नाहिये दी.\nभाई लोग सांच कहीं त प्रेम आ चुनाव में कवनो आचार संहिता ना होला. ई जे आचार संहिता लागू भइल बा ऊ एकदमे बेकार बा. जइसे दांव लागी तइसे आगे बढ़े के होला. ई बात गिरहि बांध ल कि सांझ के जे माल खाई ऊ सबेरे जरूर भुला जाई पर सांझ के जे लाठी खाई ऊ सबारे त नाहिये भुलाई. नेताजी कहले कि जबे चुनाव लड़े के हमार उमिर भइल तबसे अबले चुनाव लड़त आवऽतानी. करिया बार अब उज्जर हो गइल, हर तरह के तजुर्बा कइनी. हम त इहे कहेब कि लाठी होई त जीत होई ना होई त हार. वर्कर लोग में बइठल लस्टमानंद नारा लगवले ‘लट्ठमेव जयते’.\nPrevious Post: मोदी सरकार में भोजपुरी के मान्यता मिली…..\nNext Post: गरदा में अपना अभिनय से धर्मेन्द्र सिंह बिहारी दर्शकन के प्यार जीतलन


श्रेणी:Pages with templates in the wrong namespace - विकिपीडिया\nश्रेणी:Pages with templates in the wrong namespace\nई एगो रखरखाव श्रेणी हवे। एकर उपयोग विकिपीडिया प्रोजेक्ट की रखरखाव में होला आ ई ज्ञानकोश के हिस्सा ना बाटे। एम्मे जौन पन्ना रखल जाला लेख ना हवे, ई लेख सभ के उन्हन कि स्टेटस की आनुसार समूह में बाँटे खातिर हवे न कि उनकी बिसय की आधार पर। ए श्रेणी के बिसय-सामग्री वाली श्रेणी सभ में मत रखीं।\nई एगो छुपावल गइल श्रेणी बाटे। ई पन्ना सभ पर तबले ना लउकी जबले कि प्रयोगकर्ता के सेटिंग, छुपावल गइल श्रेणी देखावे खातिर न सेट होखे।\nई एगो निगरानी श्रेणी हवे। ई श्रेणी खाली भर पन्ना सभ के लिस्ट बनावे खातिर उन्हन के लिस्ट बनावेले ताकि उनहन के निगरानी हो सके। निगरानी श्रेणी में पन्ना खाली टेम्पलेट सभ की मध्यम से रखल जाला।\nप्रबंधक लोग: ए श्रेणी के डिलीट मत करीं भले ई खाली होखे!\nई श्रेणी कबो-कबो या फिर अधिकतर खालिये रहि सकेले।\nSome redirect category (rcat) templates may only be used in one or two namespaces, while others may be used in any namespace. Still others can be used in all but one namespace. An rcat's template documentation is required to show if there are any namespace limitations.\nIf an rcat template is used to tagaredirect that is in the wrong namespace for that rcat, or if any template is used in the wrong namespace, then instead of populating the appropriate category, it may populate this category. Be sure to have your User Preferences – Advanced options set to "Show hidden categories. Most rcats place redirects into hidden categories, like this one, and you will not be able to see the hidden categories on redirect pages until you set your preferences to "show" them.\nThe three pages that should appear in this category are:\nWikipedia:Template messages/Redirect pages\n"Pages with templates in the wrong namespace" श्रेणी में मौजूद पन्ना\nए श्रेणी में मौजूद कुल6में से6पन्नासभ नीचे देखावल जात बाड़ें।\nटेम्पलेट:Incorrect redirect template\nटेम्पलेट:R to scientific name/aux\nटेम्पलेट:Redirect category shell\nटेम्पलेट:This isaredirect\n"https://bh.wikipedia.org/w/index.php?title=श्रेणी:Pages_with_templates_in_the_wrong_namespace&oldid=316863" से लिहल गइल\nछिपावल गइल श्रेणी\nएह पन्ना पर आखिरी बेर संपादन 10 मई 2016 के 16:29 बजे भइल रहल।


सौरभ भोजपुरीया जी के लिखल भोजपुरी कहानी आपने ठग गईल | जोगीरा\nHome भोजपुरी साहित्य भोजपुरी कथा-कहानी सौरभ भोजपुरीया जी के लिखल भोजपुरी कहानी आपने ठग गईल\nपरनाम ! स्वागत बा राउर जोगीरा डॉट कॉम प, रउवा सब के सोझा बा अभियंता सौरभ भोजपुरीया जी के लिखल भोजपुरी कहानी आपने ठग गईल, पढ़ीं आ आपन राय जरूर दीं कि रउवा सौरभ भोजपुरीया जी के लिखल भोजपुरी कहानी ( Bhojpuri Kahani) कइसन लागल आ रउवा सब से निहोरा बा कि एह कहानी के शेयर जरूर करी।\nरिया के शादी के4साल हो गईल रहे । बहुँत खुश रहली आपन शादी शुदा ज़िन्दगी से । हर दिन के लेखा रिया आज ऑफिस आईल रहली । मै आई कमिंग मैम ……आवाज सुन के रिया बोलली आ वो ……..।\nआरे रोहीत …….तुम हा मैम आज हमार जॉइनिंग के दिन बा इहवाँ । हमार पूना से ट्रांफॉर हो गईल बा । अपना के दुनो लोग सामान्य तरीका से बात करे के कोसिस करत रहल लोग । रोहित के कार्य भार देहला के बाद रिया कही पुरान याद में खो गईली ।।\nअसल में रोहित रिया के कॉलेज के दोस्त हउवन । इ लोग एक दूसरा से बहुत प्रेम करत रहे लोग । साथे जिये मरे के कसम खइले रहे लोग । अचानक से ई लोग के जीवन में मुसिबत तब आईल जब रिया के पापा के बदली कही दूसर शहर में हो गईल । कबो कबो फोन पर बात होखे लागल । धीरे धीरे उहो बंद हो गईल । रिया के लाख माना कइला के बाद रिया के शादी हो गईल । शादी के बाद रिया आपन सब कुछ भूला के पति के साथै उनकर सुख दुःख में साथ निभावे लगली । आपन सारा अरमान ख़ुशी के गाला घोट देहली माई बाबु आ समाज खातीर । एक बार भी विरोध ना कईली कबो आपन जीवन में । ना ही कवनो माँग कईली । जवन मिलल जेतना मिलल ओही में ख़ुशी ढूंढ लेले रहली । पति के ख़ुशी खतीर सब कुछ लूटा देहली ।\nरोहित भी कॉलेज टॉपर रहले । सावला नैयन नक्सा के चोख शायराना मिजाज रहे । कॉलेज के सब लईकी रोहीत के आपन जीवन साथी भा दोस्त बानावे खतीर बेताब रहली सन ख़ैर छोड़ी ……. रिया मैडम इ राउर फाइल….. आवाज सुन के रिया के ध्यान टूटल । ठीक बा दा…. रिया कहली ।\nसमय बीते लागल एक दिन बहुत तेज़ बारिष होत रहे बिजली भी गुल हो गईल । बारिष के चलते आज ऑफिस में बहुँत कम लोग आईल रहे । रोहीत नाराज बाडा हमरा से रिया आपना के लाख कोशिस कईली रोके के बाकीर ना रह पवली । ना ना मैम अईसन बात नईखे… तु मैम ना रिया कहा ना ता हम समझेंम की तू हमरा के माफ़ नईखा कइले ।\nरोहीत गम्भीर होके कहले ना रिया तु कवनो गलत थोड़े कैलू की माफी मंगबु शायेद विधि के लिखल ई हे विधान रहे । हम नाराज नईखी रिया …रोहीत कहले । तू पांच मिनट रुका हम आवत बानी रिया कही के कैबिन से बाहर आ गईली ।\nऊऊऊ आआआआ इईईईई अचानक रोहीत चिलाइले । जब उनकर अँगुली गर्म काफी में घुस गईल । दरअसल भईल इ की कैबिन से बाहर आ के रिया दू कप काफी बना के लेके गईली ।आ रोहीत अतना ना आपना अतीत में खो गईल रहले की उनकरा कुछ होसे ना रहे के रिया कब उनकर अँगुरी काफी में डूबा दिहली । जब ध्यान टूटल ता रोहीत के खुशी के ठीकाना ना रहे । उनकर कॉलेज जीवन आज लौट आईल रहे चंद पल खतीर । बात के सिलसिला शुरू भईल । कैबिन में कबो ख़ुशी कबो गम कबो आँशु ता कबो हँसी के बरसात होख़े लागल । कब शाम हो गईल मालूम ना चलल । दुनो फेर आपन आपन बैग लेके एक दूसरा से दूर हो गइले ।\nकुछ महीना बाद रिया में जन्म दिन रहे । रोहीत शाम के होटल रिया के खूब सुरत तोफा देहले खाना खइले आ एक बेर फेर आपन चाहत के इज़हार कर दिहले । रोहीत तहरा मालूम बा हमरा शादी हो गईल बा । आ इ अब सम्भव नइखे । हम दुनो दोस्त बन के रह ब ता अच्छा रही । अतना कही के रिया दूर जायेके कोशिस काइली बाकिर रोहीत हाथ पकड़ लिहले । आ रिया के गुलाब के पंखुडी जइसन गुलाबी होठ जाम पिये लागले आ रिया भी चाह के रोक ना पावाली।\nएक दिन अचानाक रात में रिया के मुँह से रोहीत के बात निकल गईल । रिया रोहीत आ आपन दोस्ती के बारे में सब कुछ बता देहली अपना पति से ।\nरिया के बात सुन के मुकेश (रिया के पति) बहुत खिन हो गईले । रिया से दूर दूर रहे लगके । हमेसा उल्टा बात करे लागले । देर रात ता बाहर पाहिले भी रहस बाकीर अब हप्ता हप्ता महीनो दूर रहे लागले ।\nएक दिन रिया के बहुँत तेज़ तबीयत खराब हो गईल ऑफिस में । रोहीत दावा दिहले बाकीर कुछ आराम ना भईल । शाम तक तवियत ज्यादा खराब हो गईल रिया के हॉस्पिटल में भर्ती करावे के पड़ल । हॉस्पिटल से रोहीत मुकेश के फोन करके के रिया के हालत के बारे में कहके । मुकेश कवनो संतोष जनक बात ना कर के फोन रख देहले । रोहित के देख भाल कइला के एक हप्ता बाद रिया हॉस्पिटल से घर आईल रहली । रोहिर रिया का बात बा मुकेश आ तहरा बिच कुछ अच्छा नईखे चालत । ना ना अईसन कवनो बात नईखे हम बहुत खुश बानी मुकेश जे साथ ।\nएक दिन रिया आपन दोस्त के साथै खाना खात रहली । तबले उनकर नजर मुकेश के ऊपर पड़ल ।ई ईगो गैर औरत के साथ ना ना ई ना हो सकेला ।\nरिया आब मुकेश के सच्चाई जाने खतीर उहवाँ के कर्मचारी से पूछली । जब सच्चाई मालूम भईल तब रिया के होश उ गईल रहे । शादी से पाहिले भी मुकेश के बहुत लईकी के संबंध रहे आ शादी के बाद भी ।\nरिया अपना के ठगा महसूस करे लागली । सोचे लागली की जेकरा खतीर आपन प्यार के छोड़ देहनी । माई बाबु भाई के छोड़ देहनी । दू दू गो आपन पेट में बच्चा के हत्या कारावनी । उ अईसन निकलल । उ खाली हमरा के आपन जिस्म सूख खातीर इस्तेमाल कइलस । सोचते सोचते रिया जमीन पर गिर गईली ।।\nआपने ठग गईल\nपिछला लेखममता सिंह जी के लिखल भोजपुरी कविता औरत\nअगिला लेखधनंजय तिवारी जी के लिखल भोजपुरी कहानी दुःखवा हरेलू हो बेटी


भईया के साली ओढ़निया वाली पूरा फेमिली के इन्टरटेन करी – Anjoria\nMay 2, 2010 पवन सिंह, शुभी शर्मा\nसंयोगिता फिल्म्स का बैनर में बनत भोजपुरी फिल्म भईया के साली ओढ़निया वाली के शूटिंग पिछला दिने यूपी का अलगा अलगा लोकेशनन पर पूरा करा लिहल गइल. एकर निर्माण भोजपुरी सिनेमा के सफलतम निर्माता आलोक कुमार करत बाड़े जे एकरा पहिले राजा भोजपुरिया, हो गइल बा प्यार ओढ़निया वाली से, गवनवाँ ले जा राजाजी, निरहुआ चलल ससुराल, हो गइनी दिवाना तोहरा प्यार में जइसन सुपर हिट फिल्म बना चुकल बाड़े.\nफिल्म के नायिका आ साली के चुलबुली भूमिका में चलनी के चालल दु्ल्हा से चर्चा में आइल शुभी शर्मा बाड़ी आ उनकर नायक बाड़े भोजपुरी के सुपर स्टार पवन सिंह. बाकी कलाकारन में दीपराज राणा, रजनीश मिश्रा, सोनाक्षी, अनूप अरोड़ा, किरण यादव, आ सी पी भट्ट के खास नाम बा. संगीतकार जोड़ी राजेश रजनीश के रजनीश एह फिल्म में पहिला बेर अभिनय कइले बाड़े.\nकथा पटकथा लेखन आ निर्दशन के कमान संभरले बाड़े नवोदित प्रेमांशु सिंह. गीतकार अशोक कुमार दीप आ प्यारेलाल यादव, संगीतकार अशोक कुमार दीप, छायाकार हीरा सरोज, एक्शन मास्टर आरपी यादव, नृत्य निर्देशक रामदेवन आ कार्यकारी निर्माता ब्रजेश कुमार विकाश हउवें. निर्माता आलोक कुमार के कहनाम बा कि ई फिल्म संपूर्ण पारिवारिक मनोरंजन बा जवना में कॉमेडी आ एक्शनो के मसाला मिलावल बा. पवन सिंह के फ्रेश लुक खास कर के पसन्द करी लोग.\nफिल्म अबही संपादन का स्टेज में बा.


पत्रकार के गोली मार के मुआ दीहल गइल सिवान में – टटका खबर\nबिहार के लोकप्रिय हिन्दी अखबार हिन्दुस्तान के सिवान ब्यूरो चीफ राजदेव रंजन के कुछ अपराधी टाउन थाना इलाका में ओवरब्रिज का लगे आजु सँझिया करीब साढ़े सात बजे गोली मार दीहलें. गोली मुड़ी से सटा के मारल गइल. एगो गोली माथ में आ दोसर गोली गरदन में लागल. बहुते घवाहिल एह पत्रकार के मौत अस्पताल चहुँपे से पहिलहीं हो गइल. गोली मरला का बाद हत्यारा सब आराम से अपना मोटर साइकिल से निकल गइले सँ.\nसिवान के महादेवा मिशन कंपाउंड मोहल्ला में रहे वाला राजदेव रंजन अपना आफिस से घरे लवटत रहलन जब उनका के गोली मारल गइल. एह हत्या का बाद सिवान के लोग मान गइल बा कि दहशत वाला चमाना फेरू लवटि आइल बा. सभे मान के चलत बा कि एह हत्या के खुलासा भइल मुश्किल बा आ होइयो गइल त असली अपराधी के सजा मिलल मुश्किल बा.\nसिवान के बाहुबली नेता आ सरकार चलावत लालू प्रसाद के पार्टी राजद के सांसद रह चुकल शहाबुद्दीन बाड़न त अबहीं जेल में बाकिर उनकर हनक अउसन बा कि मंत्री लोग उनकर आशीर्वाद लेबे जेल का चौखट पर माथा टेके चहुँपत रहेलें. पत्रकर रहला का चलते राजदेव रंजन बहुते लोग का निशाना पर रहलन आ ओही में से केहु उनकर हत्या करवले होखी. हो सकेला कि कवनो दोसरो मसला पुलिस खोज निकाले आ सगरी अन्दाज गलत साबित हो जाव.\nअबही हाले में एगो राजद विधायिका के बेटा एगो नवही के महज एह चलते गोली मार दिहलसि कि ओकर गाड़ी राजद विधायिका के बेटा के गाड़ी के ओवर टेक क के आगे निकल गइल रहुवे. राजद आ जदयू के कानून के राज में एह तरह के हिमाकत के सजा त मिलही के रहल.\nTags: पत्रकार, राजद, सि‌वान, हत्या\nसासाराम में पत्रकार के गोली मार के हत्या\nराजदेव रंजन हत्याकांड के जांच तीन महीने भितरे कर लेबे के आदेश


Tejapratap Yadav celebrates 33rd birthday shows interesting style like Lalu Yadav Bhojpuri: तेज प्रताप मनवले 33 वां जन्मदिन, दिखल लालू जइसन रोचक अंदाज\nकोरोना संक्रमण के चलते तेज प्रताप एकदम निजी तरीका से कार्यक्रम कइले. एह जलसा में उनकर कुछ नजदीकी मित्र अउर परिचित लोग ही बोलावल गइल रहलें. जन्मदिन के पार्टी में तेज प्रताप के छोट भाई व बिहार विधानसभा में विपक्ष के नेता तेजस्वी यादव आ त ना सकलें लेकिन वीडियो काल से कार्यक्रम से जुड़ल रहलें.\nLast Updated: April 16, 2021, 4:30 PM IST\nराजद प्रमुख लालू प्रसाद के बड़का लाल यानी तेज प्रताप यादव शुक्रवार के आपन 33 वां जन्मदिन मनवले. कोरोना संक्रमण के चलते तेज प्रताप एकदम निजी तरीका से कार्यक्रम कइले. एह जलसा में उनकर कुछ नजदीकी मित्र अउर परिचित लोग ही बोलावल गइल रहलें. जन्मदिन के पार्टी में तेज प्रताप के छोट भाई व बिहार विधानसभा में विपक्ष के नेता तेजस्वी यादव आ त ना सकलें लेकिन वीडियो काल से कार्यक्रम से जुड़ल रहलें. तेजस्वी वीडियो कॉल से ही तेज प्रताप के बधाई दिहलें अउर केक काटने तक वीडियो काल पर अपना भाई से बतियावत रहलें. जन्मदिन के लेके तेज प्रताप आपन सरकारी आवास के खूब सजवले रहले. घर के लाइट अउर गुब्बारा से खास तौर से सजावल गइल रहे.\nतेज प्रताप के साथ तेजस्वी के भी फोटो लगावन गइल रहे.जन्मदिन के जश्न रात 12 बजे शुरू भइल. तेज प्रताप अपना खास दोस्तन के साथे पहिले केक कटले. फेर सबलोग जमके मस्ती कइलें. तेज प्रताप के समर्थक लोग एह पार्टी के वीडियो सोशल मीडिया पर डलले बाड़े जेकरा प लगातार कमेंट आ रहल बा. तेज प्रताप राजनीति से ज्यादा अपना अनोखा अंदाज से अक्सर सोशल मीडिया पर वायरल होले. कभी अपना वेशभूषा के लेके त कभी जिलेबी बनावत. तेज प्रताप के पिता लालू प्रसाद भी अपना अइसने अनोखा अंदाज से दोस्तन के बीच अक्सर चर्चा में रहल बाड़े. लालू दोस्तन से अपना जीवन से जुड़ल किस्सा-कहानी भी खूब सुनावत रहल बाड़े. लालू के जीवन से जुड़ल किस्सा-कहानी खूब मजेदार बा.\nजेल में बंद रहत देख आवत रहले दशहरा के मेला\nराजद प्रमुख लालू प्रसाद के बात ही कुछ अलग होला, अंदाज भी निराला होला. थेट गंवई भोजपुरिया अंदाज से देश में उनकर पहचान भी बा अउर एहसे उ हमेशा चर्चा में भी रहले. अपना जीवन के दिलचस्प किस्सा कहानी के वइसन के अंदाज में सुनावे में भी लालू के महारत हासिल बा अउर उनका अइसन करे में मजा भी आवेला. सुने वाला के भी किस्सा भी अच्छा लागेला अउर लालू के कहे के अंदाज भी. एगो अइसनके किस्सा लालू प्रसाद सुनवले रहले. इ किस्सा 1974 में जेपी आंदोलन के दौरान भइल लालू यादव के जेल यात्रा से जुड़ल बा. जेपी आंदोलन के समय लालू पटना विश्वविद्यालय के छात्र राजनीति में आपन खास स्थान बना चुकल रहले. एह प्रसिद्ध विश्वविद्यालय के छात्र संघ के उ अध्यक्ष भी रहले. बिहार के मुख्यमंत्री अउर केंद्र में रेल मंत्रालय जइसन महत्वपूर्ण कुर्सी प बइठ के शासन के भी अपना अंदाज में चलावे वाला लालू प्रसाद एह किस्सा के एगो टीवी टॉक शो में भी साझा कइले रहले. इ चर्चित टॉक शो के नाम रहे जीना इसी का नाम है. इस टॉक शो में लालू के बतावल किस्सा इ ह. अब रउरो जानीं.\nजेपी आंदोलन लालू के भी गिरफ्तारी भइल. उनका के जेल में बंद कर दिहल गईल. तब उ बीमर पड़ गइले अउर उनका के पीएमसीएच के कैदी वार्ड में शिफ्ट कर दिहल गईल. कैदी वार्ड में लालू अक्सर ओहिजा तैनात सिपाही सबके चकमा देके बाहर निकल जात रहले. उ दशहरा के समय रहे. लालू दशहरा के मेला देखके फिर कैदी वार्ड में लौट आवत रहले. लालू खाली दशहरा मेला देखे खातिर ही सिपाही लोग के चकमा देके ना निकलत रहले दोसरो कवनो काम खातिर भी अइसहीं करत रहले. उनकर इ कारनामा करीब छह माह तक चलल. टॉक शो में जब लालू से पूछल गइल कि सिपाही लोग के रहला के बाद उ कैदी वार्ड से निकल कइसे जात रहले. चेहरा प मुस्कान लिहले लालू बतवले- ओह समय में पीएमसीएच के कैदी वार्ड कंटइला तार से घेरल रहे. सिपाही लोग गेट पर रहत रहले. एकरे लाभ उठाके पेटकुनिए जमीन पर लेटके कंटइला तार के घेरा से बाहर निकल जात रहले. लालू एक तरह से निकलत रहले कि सिपाही लोग के कुछ पता ही लागत रहे. कैदी वार्ड में लौटे समय भी लालू इहे काम करत रहले. एह तरह से कहे खातिर अउर देश-दुनिया के नजर में त लालू जेल में रहले लेकिन आपन बुद्धि लगाके जेल में रहला प भी दशहरा जइसन मेला घूम आवत रहले.\nलालू प्रसाद के छात्र जीवन से जुड़ल इ अकेले किस्सा नइखे. अइसन कइगो कहानी उनकर विद्यार्थी जीवन से जुड़ल बा. एक समय अइसन भी रहे कि जब जूता अउर कपड़ा खातिर लालू एनसीसी ज्वाइन कइले रहले. हालांकि एनसीसी के कखगघ से भी उनका कवनो लेना-देना ना रहे. उ एनसीसी में एही खातिर आइल रहले कि जूता अउर कपड़ा त मिली. एनसीसी वाली कहानी के चर्चा लालू आपन आत्मकथा गोपाल गंज से रायसीना में कइले बाड़े. एह किताब में लालू लिखले बाड़े कि बचपन उनकर बेहद आर्थिक तंगी में गुजरल. पिता ग्वाला रहले अउर दूध-दही बेचके परिवार चलावत रहले. दूध-दही बेचला से एतना कमाई ना होत रहे कि परिवार के लालन-पालन हो सके. इहे कारण रहे कि पूरा परिवार कच्चा मकान में रहत रहे. बरसात के समय कच्चा घर के छज्जा से पानी टपकत रहे तब बरसात में कइसहूं काम चलत रहे. ठंडा के समय में भी एक कच्चा घर में कवनों तरह से गुजारा होत रहे. (डिस्क्लेमर- लेखक माधुरी कुमारी पत्रकार हैं. यह उके निजी विचार हैं.)


भोजपुरी में पढ़ें: भोजपुरिया भदेसीपन के पहचान रघुवंश बाबू | ayodhya - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nरघुवंश प्रसाद सिंह के इ ठेस भदेसपन उनकर पहिचान बनि गइल रहल हा.\nनरेगा के नाम से आज के मनरेगा कार्यक्रम शुरु करे वाला रघुवंश बाबू ही रहला हां. उन कर गांव आ गरीब से जुड़ाव के नतीजा रहल हा कि आज भी ये योजना के लाभ हर तरफ मजदूरन के मिलत बा. उनका ये सब गुन के पहचाने वाला में कांग्रेस के परधान मंत्री मनमोहन सिंह भी रहलन हा.\nLast Updated: September 15, 2020, 5:40 PM IST\nरघुवंश बाबू. राजनीति में इ नाम लेहते बिहार के नेता रघुवंश प्रसाद सिंह के चेहरा सामने आ जाला. अभी त दुइए दिन भईल, जब रघुवंश बाबू दुनिया छोड़ि के चलि गइले. बिहार में रघुवंश बाबू के मतलब अइसन चेहरा जेकरा के देखि के कवनो भदेस-ठेठ भोजपुरिया आदमी के कल्पना कईल जा सकेला. रघुवंश अइसे ते वैशाली के रहे वाला रहले. इ जिला के पैदाइश मुजफ्फरपुर से ह. दुनो जिलन में पश्चिमी मैथिली, वज्जिका अउर भोजपुरी इहां के भाषा ह.\nरघुवंश बाबू के भोजपुरी से बड़ा लागाव रहल. बहुते राजनीति के चरचा पर कइले पर एहि लेख के मतलब बदलि जाई, तबो कहल जरूरी बा कि रघुवंश बाबू के मुंह से कवनो झटका वाली बात भोजपुरिए में निकलत रहे. कोरोना के इलाज से ठीक होखला के बाद अउरि दिल्ली एम्स में भरती होखला के पहिले रघवंश बाबू आराम करे खातिर गांवे चलि गइल रहले. ओइजा पटना से आके एगो नवजवान नेता उनकरा से मिले के चाहत रहले. एह पर रघुवंश बाबू सुनते बोलि परले- ना अबहीं मति आउ, बाद में बताइब.\nरघुवंश बाबू के इ सपाटबयानी उनकर ईमानदारी के कारन बनल रहि गइल. इ ईमानदारिए ह कि विपक्ष में रहि के सरकार के मुख्यमंत्री नीतीश कुमर के भी ऊ विपक्षी गठबंधन खातिर जरूरी जमझत रहले. अभी दुइ हजार उनइस के लोकसभा चुनाव में महागठबंधन के हारला के बाद रघुवंश प्रसाद सिंह नीतीश कुमारो के महागठबंधन में शामिल होखे के नेवता दे दिहले. इ बात लालू परसाद के बेटा अउर पहिले के उप मुख्यमंत्री तेजस्वी यादव के ठीक ना लागलि. केहू के कवनो बात ठीक लागे चाहे ना लागे, रघुवंश बाबू के जवन ठीक लागल बोलले.\nसीनियर पत्रकार वीरेंद्र सेंगर एक जगह बतावत बाड़े कि रघुवंश बाबू जब मंत्री रहले उनकरि बेटी एगो अखबार में उप संपादक रहलि. उ लड़की दिल्ली में बस से ऑफिस आवे. सेंगर जी रघुवंश बाबू से पूछले कि आपन ईमानदारी में बेटी पर काहे अत्याचार करत बानी. एपर रघुवंश बाबू बोलि पड़ले कि जवन करि सकत बानी, उ करत बानी. राजद अइसन पार्टी में रहला के भी उ आपन मजबूरी मानत रहले. इ काम सेकूलर जगहि के तलाश में कइले रहले. एकरि तुलना ऊ अइसन ईमानदार पत्रकार से कइले, जे आपन बात राखे खातिर टैक्स बचावे वाला अखबार मालिक के इहां भी नौकरी करे ला. लागत बा कि ए हालि से रघुवंश बाबू उबिया गइल रहले हा. तब ऊ अपना निधन से कुछ दिन पहिलवे खुला खत में कहले कि अब पार्टी के पोस्टर पर पांचि गो महापुरुष के ना, घरे के पांचि आदमी के फोटो लागत बा.\nरघुवंश प्रसाद सिंह के ईमानदारी केंद्रीय मंत्री के रूप में इ रहे कि बाकी मंत्री लोग आपना सचिव के माध्यम से मंत्रालय के रूप रेखा बनावत रहले, त रघुवंश बाबू खुदे बइठि के नोट बवानसि के कवनो मनका योजना खातिर पइसा कहां से आई. उनका ए गुन पर परधानमंत्री डॉक्टर मनमोहन सिंह बहुते खुश होखसु. एहि कारन मनमोहन सिंह रघुवंश बाबू के विपक्षी नेता अइसन बोलला के भी पचावत रहि गइले. बहुत कम लोग जानते होई कि मनरेगा, जवन नरेगा के नाव से शुरू भइल रहे, ओकरा के रघुवंशे बाबू लेके आइल रहले. ओकर क्रेडिट लेबे के कोशिश राहुल गांधी खूब कइले. एहि बात के खुलासा परधानमंत्री के मीडिया सलाहकार रहल संजय बारू भी अपना किताब एक्सीडेंटल प्राइम मिनिस्टर में कइले बाड़े.\nरघुवंश बाबू क्रेडिट के ना, काम के चिंता कइले. सरकार जवन होखे, मनरेगा चलत बा. रघुवंश प्रसाद सिंह के इ ठेस भदेसपन उनकर पहिचान बनि गइल रहल हा. जे गणित के प्रोफेसर होखे, चारि हालि के सांसद अउर केंद्र में मंत्री भी, उ कान्हा पर चादरि रखि के कहीं चलि दे. इ रघुवंश बाबू के सादगी रहल. इ सादगी उ दिल्ली में रहसु, भा मुजफ्फरपुर में, हर जगहि कायम रखत रहले. भोजपुरिया क्षेत्र के खास त्योहार खींचड़ी माने मकर संक्रांति पर रघुवंश बाबू के निवास पर खिचड़ी भोज जरूर होखे. इ कुछ लाइन में बहुत कम कहल गइल बा. एगो लाइन अउरि कि रघुवंश बाबू के दिल्ली, पटना चाहे मुजफ्फरपुर, कहीं आपने मकान नइखे. गांव के मकान भे कवनो ग्रामीण से अलगा नइखे.


Chhath Puja 2020 - डूबत सूर्य के अर्घ्य देबे के अद्भुत परंपरा , Bhojpuri special – the tradition of bihar and east uttar Pradesh to worship at the sun set – News18 Hindi\nलोक आस्था के पर्व छठ के विशेष बात डूबत सूर्य भगवान के पूजा भी ह.\nछठ खाली गीत गावे भा झूमर पारे खातिर ना ह. ओह गीत के गगन गुफा में उतर के अमृतपान करे खातिर ह. गीत से साधना-आराधना आसान हो जाला. मंत्र में साधे के पड़ेला.\nLast Updated : November 23, 2020, 15:58 IST\nसाँझ के घाट पर सूरुज भगवान पुजइहें आज. अरघ दिआई उनका के. पूरा दुनिया में जहाँ-जहाँ बिहार आ पूर्वांचल के लोग बा तहाँ-तहाँ. ई संझिया घाट के पूजा ह. संझिया बेरा के अरघ ह. जब सुरुज डूबे लागेले तब अरघ दियाला. डूबत सूरुज के अरघ दिआला. जहाँ दुनिया उगत सुरुज के सलाम ठोकेला, बिहार आ पूर्वांचल के लोग डूबत सूरुज के पूजेला. ई छठ के रहस्य ह. दर्शन ह. जे एह में डूबी से कुछ पाई. कुछ का, बहुत कुछ पाई. जिनगी जीये के सलीका पा जाई. दुख-सुख से दू ठूंठ ऊपर उठ के ओकरा में समभाव रहे के ताकत पा जाई. ओकरा बुझा जाई कि दुख-सुख स्टेट ऑफ़ माइंड ह. हार-जीत से ऊपर उठ जाई आदमी.\nये भी पढ़ें : Chhath puja 2020 – भोजपुरी विशेष – अब देशी से ग्लोबल पर्व बन गइल बा छठ\nछठ खाली गीत गावे भा झूमर पारे खातिर ना ह. ओह गीत के गगन गुफा में उतर के अमृतपान करे खातिर ह. गीत से साधना-आराधना आसन हो जाला. मंत्र में साधे के पड़ेला. गीत खुदे साध देला. एह से छठ में तिले-तिले गीत बा, डेगे-डेगे गीत बा, विधि-विधी गीत बा. गेहूं धोवत-पसारत से लेके ठेकुआ बनावत ले, कोशी भरत से लेके अरघ देत ले, घाटे जात से लेके घरे आवत ले आ ओह गीतवा में पूरा जिनगी बा. हवा-हवाई बात ना करेली छठी मइया. आम आदमी के बात करेली. लोक के बात करेली. प्रकृति के करीब वाला बात करेली. काहे कि जे गरीब बा उ प्रकृति के करीब बा. एही से छठ पूजा प्रकृति के करीब बा. बल्कि साँच कहीं त ई प्रकृति के हीं पूजा बा.\nअब देखीं सूरज भगवान के अइसन भा एतना व्यापक पूजा हमरा जानकारी में दोसर कवनो नइखे. व्यापक के साथे-साथ ई गूढ़ भी बा. पहिले डूबत सूरुज के पूजा. फेर उगत सूरज के पूजा. एह में केतना गहिरा सन्देश छुपल बा. जेतने सोचsब ओतने अर्थ खुली. नज़र के विजन बढ़ जाई. सोचे के दायरा बढ़ जाई. आपन दुख छोट लागी. आज हम छठ पूजा खातिर लोग के गन्ना (ऊंख) खरीदत देखनी ह. सोचे लगनी ह. हे छठी मइया तू ऊँखिया के मोल बढ़ा देलू हो. ना त देवता लोग पर त सेव, संतरा, केला इहे कुल्हि फल नू चढ़त रह. लेकिन तू आरा से अमेरिका ले ऊँखिया के पूछ, ऊँखिया के मोल बढ़ा देलू.\nबड़ी देर ले ऊंख प सोचनी ह आज. एगो गीत लिखनी ह. ई बुझीं कि हमरा दिल के कोल्हू में एकदम ताजा गीत पेराइल बा. अब रउरा लोग चीख के बताईं कि एकर स्वाद कइसन बा. खाली मुखड़ा सुनावत बानी –\nऊँखवा के दुखवा केहू ना बुझे भाई रे\nरही चाहे कतहूँ, उ कोल्हू में पेराई रे\nमुँहवा से चूसी लोग, दांतवा गड़ाई रे\nचूसला के बाद उ त चूल्हा में झोंकाई रे\nहमार आँख झरे लागल ह. ई कोरोना काल के छठ ह. केतना जगह सार्वजनिक पूजा प पाबंदी लागल बा. बाकिर आँख एह से ना झरल ह. लइका-बच्चा गोदी में टंगले, गठरी-मोटरी लेले उ मंजर ईयाद आ गइल ह जेमें जवान पैदले नू चल देलन स दिल्ली-मुंबई से बिहार. ऊंख के देखनी ह, फेर कोल्हू ईयाद परल ह. फेर ओह जवानन के ईयाद आ गइल. सब इंडस्ट्री आ धंधा में, चाहे उ मुंबई में होखे भा दुबई में, एही लोग से मिठास बा. बाकिर एह लोग के कहीं पूछ नइखे. पूछ त ऊँखियो के नइखे. बाकिर छठी मइया ऊँख के मान बढ़ा देले बाड़ी. कोशी इनके से भराला. केतना-केतना बात कहsतारी छठी मइया. सब हमरा बुझात थोड़े बा. हमरा छोट बुद्धि में जेतना आंटल भा जेतना बुझाइल ह, साझा कइनी ह, करsतानी.\nछठी मइया के लेके कई गो फिलिमो बनल ह ताकि लोग अधिक से अधिक उनका के बूझो लेकिन अभी संतोषी मइया जइसन फिल्म वाली बात ना पहुंचल. इहवाँ उल्टा बा संतोषी मइया फिल्म से घरे-घरे पहुँचली बाकिर छठी मइया घरे-घरे आ लोक में व्याप्त होके फिल्म में पहुंचल बाड़ी.\nछठ पर फिल्म\nफिल्म 'बिटिया छठी माई के' साल 2019 के खूबसूरत फिल्म बा. यश कुमार एह में लीड रोल में बाड़ें. बाकी रोल में अंजना सिंह, ब्रजेश त्रिपाठी, श्यामली श्रीवास्तव, अनूप अरोरा, प्रीति सिंह, उधारी बाबू, राधे मिश्र, अमित शुक्ल, वर्षा तिवारी आदि बा लोग. फिल्म के निर्माता दीपक शाह बाड़ें अउरी कहानी खुद यश कुमार अउर एसके चौहान के लिखले बाड़ें. भोजपुरी फिल्म 'बिटिया छठी माई के' सामाजिक विषय पर बनल फिल्म बा. एमें एगो मानसिक रूप से असंतुलित आदमी अपना भाभी से बोलsता, जे छठी माई के पूजा करsतारी कि 'एगो औरत, एगो देवी के पूजा करतारी अउरी मांगsतारी बेटा. का विडम्बना बा कि उ स्त्री, एगो स्त्री के पूजा करके एगो स्त्री नइखे मांगत.\nपूर्वी भारत अउरी पूरा बिहार में अइसन मान्यता बा कि छठी मईया से अगर पुत्र के कामना करीं त पुत्र-रत्न के प्राप्ति होला. भोजपुरी फिल्म खातिर ई नया विषय बा अउरी समाज में एह बात के लेके जागरुकता जरूरी बा कि हरबार स्त्रीए बाँझ ना होली, कई बार पुरुष में भी कमी हो सकेला. उहो बांझ हो सकेले. एह जरुरी बिंदू के एह फिल्म मे उठावल गइल बा. फिल्म में यश कुमार एगो विक्षिप्त व्यक्ति के भूमिका निभवले बाड़ें. यश के किरदार छठी मैया में काफी आस्था रखsता अउरी एक दिन जब उ छठी माता से एगो बेटी के कामना करsता त ओके मंदिर में एगो लावारिस नवजात बच्ची मिल जातिया, उ पागल बच्ची के पालता अउरी ओके सफल बनावता आ ओकरा खातिर सबसे लोहा लेबे खातिर तैयार रहsता.\nएही साल 2019 में हीं छठी मईया पर हिंदी में भी एगो फिल्म आइल जवना के जिक्र इहाँ जरूरी बा काहें से कि भोजपुरी में एह विषय पर नगदे फिल्म बनल लेकिन एतना विस्तार से चर्चा अउरी छठ माता के प्राचीन इतिहास के तह में जाके शोध कर के देखावे वाला फिल्म ना बनल. निर्देशक मुरारी सिन्हा के एह प्रयास के खूब प्रशंसा भइल. रविकिशन आ प्रीति झिंगयानी एह फिल्म मे मुख्य भूमिका मे बा लोग.\nएह बारे में निर्देशक मुरारी सिन्हा के कहनाम बा कि ‘’ चूँकि छठ में गैर बिहारी लोगों की भी आस्था बढ़ी है और भारत के दुसरे राज्यों या दूसरे देशों के लोग भी इससे जुड़ते जा रहे हैं तो फिल्म के माध्यम से उन्हें छठ का रहस्य समझाना जरुरी है. ‘’\nआशीर्वाद छठी मइया के नाम के फिल्म भी बनल. एह साल एकर भाग-2 बनल जवना के निर्माता भोजपुरी फिल्म के स्थापित पीआरओ उदय भगत बाड़न. उदय जी बतवलन ह कि ‘’ एह फिल्म में छठी मइया के महिमा से बेसी उनकर परिचय आ इतिहास पर फोकस बा.’’ छठी मइया लोक खातिर अइसन ग्रन्थ बाड़ी जेकरा के जेतने पढ़ीं जिनगी ओतने सुलझी. लोक ओतने समझ में आई. लोक के एह महादेवी छठी मइया के प्रणाम आ रउरा सभ के लोक आस्था के एह महापर्व के शुभकामना. – ‘जय हो छठी मइया. जय हो सुरुज भगवान.’\n(लेखक मनोज भावुक भोजपुरी साहित्य के मर्मज्ञ और भोजपुरी सिनेमा के इतिहासकार हैं.)\narticle in Bhojpuri Chhath Puja 2020


भोजपुरी भाषा भारत के इतिहास का पसीना और बिहारीपन की आत्मा है - AAPNA BIHAR\nभोजपुरी भाषा भारत के इतिहास का पसीना और बिहारीपन की आत्मा है\nजहाँ एक तरफ भोजपुरी भाषा को सम्मान दिलाने के लिए लोग संघर्ष कर रहें हैं और भोजपुरी को संविधान की आठवीं अनुसूची में शामिल करने की बात की जा रही है तो वहीं आरा के विर कुंवर सिंह विश्वविद्यालय में इस भाषा की पढाई पर रोक लगा दी गई है। इस फैसले के खिलाफ भोजपुरी भाषी लोगों के बिच में जबरदस्त आक्रोश है, लोग सड़कों पर उतड़ इसका विरोध कर रहें है तो5सितम्बर को आरा बंद किया गया था। भारतीय मिडिया के जाने माने एंकर और पत्रकार रविश कुमार ने भी इस फैसले के खिलाफ अपनी भरास अपने ब्लोग पर लिखकर निकाली है। पढिए रविश कुमार ने क्या कहा..\n” इ के ह जे डिसिजन ले ले बा कि भोजपुरी के कोर्स न चली। पढ़ाई न होई। भाई जी अइसन मत करी। भीसी बनल बानी त राउर एक काम भाषा के विकास और समर्थनों करेके बा। दुकान समझ के विश्विद्यालय मत चलाईं। ढेबुआ कमाए के ई अड्डा न ह। कौनो चूक भइल बा त ठीक कराईं।\nसुननी ह कि पचीस साल से भोजपुरी के पढ़ाई चलत रहल। वीर कुँवर सिंह विश्वविद्यालय में। कुँवर सिंह ज़िंदाबाद। बताईं उनकर नाम पर बनल विश्वविद्यालय में भोजपुरी न पढ़ावल जाईं त कैंपसवे बंद कर दीं। जे भी दोषी बा ओकरा के खोजीं। लोग भोजपुरी नइखे पढ़त त रउआ प्रोत्साहित करीं। रिसर्च करवाएँगे। जे छात्र जीवन में नइखे ओकरा के भोजपुरी पढ़ाईँ। गृहस्थों त पढ़ सकेला। ई इंटरनेशनल भाषा ह।भोजपुरी बोले वाला लोग मजूरी करत रह गईल। ऐसे हमनी के कापी किताब कम छपनी सन लेकिन इ भाषा के मज़ा कहीं न मिली दुनिया में। विश्वविद्यालय में नौजवाने पढ़िहें सन, इ कौनो बात न भइल। केहू पढ़ सकेला।\nऐसे खिसियाईं जन। गभर्नर साहब से कहीं कि कोर्स के मान्यता देस। मान जाईं। गभर्नर साहब कहले भी बाड़न कि विचार होता। हमार मातृ भाषा ह भोजपुरी। ऐसे रउआ कोर्स चलाईं। लोग नइखे आवत त कोर्स के दर दर ले जाईं। बाकी हमरा डिटेल नइखे मालूम, ऐसे कौनों बात बेजाएं लिख देनी त माफ कर दीं लेकिन बात सही बा कि भोजपुरी के राज्य के समर्थन चाहीं। हम इ मांग के व्यक्तिगत समर्थन दे तानी। हम त चैनल के एंकर बानी लेकिन भोजपुरी हमार निज भाषा ह। स्व ह। ऐसे भोजपुरी के साथ अन्याय मत करीं। हमनी के अकेले नइखीं। ढेर लोग बा। कशिश चैनल पर भोजपुरी पर बहस देख के आँख से लोर गिरे लागल। मातृ भाषा नू है जी मेरी। एतना निर्मोही कैसे हो गइनी रउआ जी। बंद करे ला भोजपुरी मिलल ह।\nआ हो लइकन लोग, आंदेलन कर सन लेकिन सरकारी संपत्ति के नुक़सान जन पहुँचावअ। जे लोग नवजुवक बा उनकरो से व्यक्तिगत अनुरोध करतआनी। आंदोलन में भोजपुरी के नीमन गीत बजालव जाव। भोजपुरी गीत बहुत बेकार होत जाता। अश्लील भी। लुहेंड़ा खानी गावता लोग। इहो बात के आंदोलन चलो कि भोजपुरी में निमन लिखल जाओ। गवर्नर साहब के शारदा सिन्हा के गीत सुना द लोग, उ मान जइहें। केहू के बेजाएं कहला के ज़रूरत नइखे। राज्य सरकार के चाहीं कि बिहार के बोली पर शोध ला एक ठो सेंटर खोल दे। बीस एकड़ ज़मीन में हर बोली के सेंटर एक्केगो कैंपस में। कइसन रहीं इ बिचार।\nभोजपुरी का सम्मान, इतिहास का सम्मान है ।भोजपुरी भारत के इतिहास का पसीना है। ऐसी भाषा है जो मज़दूरी करती है। इस पसीने को सूखने मत दीजिये। यह भाषा बिहारीपन की आत्मा है। कृपया ध्यान दें।\n#bhojpuri#bhojpuri. veer kunwar singh university#Bihar#Ravish Kumar\nगोवा की राज्यपाल और बिहार की बेटी डॉ. मृदुला सिन्हा ने जो कहा वह जान आपको गर्व होगा\nहर घर नल से जल के लिए 543 करोड़ मंजुर, बिहार के 24 लाख घरों तक पहुंचेगी स्वच्छ पेयजल


एकलव्य : छीजत मूल्यन के फेरु से स्थापित करे का दिसाईं एगो बेजोड़ खण्ड-काव्य – Anjoria\nJan 28, 2014 एकलव्य, खण्ड-काव्य, डा॰ गोरख प्रसाद 'मस्ताना'\nहिन्दी आ भोजपुरी के सुपरिचित रचनाकार डॉ. गोरख प्रसाद जी ‘मस्ताना’ एक ओर जहवाँ काव्य-मंच पर गेयता आ हास-व्यंग्य परोसे के कला में महारत हासिल कइला के कारन हरदम चरचा का केन्द्र में रहीलें, उहँवें दोसरा ओर इहाँ के गीतन के मस्ती आ गज़लन के रवानियो देखते बनेला. ‘मस्ताना’ जी के पहिलका कविता-संग्रह ‘जिनगी पहाड़ हो गईल’ में बहुवर्णी गीतन, व्यंग्य कवितन का संगहीं गज़लो संग्रहीत रहली स. संग्रह के भूमिका में डॉ. रमाशंकर श्रीवास्तव के ई पाँती अखियान करे लायक रहे – ‘मस्ताना जी के प्रिय विध गीत-गज़ल ह. अपना बात के कलात्मक शैली में परोस के मीठे-मीठे बेनिया डोलावे के कौशल बा एह कवि में. उनकरा एगो मीठ बोल के लालच में केतना दीवाना बोरा के बोरा मरीचा खा जइहें.’\nमनुष्यता के पक्ष में ठाढ़ ई कवि मानवीय मूल्यन का क्षरण से कतना घवाहिल बा, एकर एहसास एह पाँती से अनसोहाते हो जात बा –\n‘आदमीयत के जब अपहरण हो गइल\nजिनगिए के गलत व्याकरण हो गइल।’\nमस्ताना जी के कविताई पढ़निहारन-सुननिहारन के भोजपुरी के खाँटी-माटी आ मस्ती में सराबोर करत रहेले. इन्हनीं में सउँसे गँवई परिवेश आ प्रकृति के कुदरती छटा देखते बनेला. इहाँ के हास-परिहास के गुदगुदी आ व्यंग्य का मार्फत चिउँटी काटे के अन्दाज़ नायाब होला. अदमी छोट हो गइल, गाँधीजी से, टुक्का-टुक्का हिन्दुस्तान, भोला बाबा जइसन कई गो व्यंग्य रचना एह बात के सबूत बाड़ी स, जवनन में कवि कबो हँसावे त कबो करुणा जगावे में कामयाब भइल बा. कुल्हि मिला के, कुदरत अउर मनुजता के त्रासद आ जियतार तसवीर उकेरे में ‘जिनिगी पहाड़ हो गईल’ के रचनन के जवाब नइखे.\nकवि के अगिला डेग स्फुट काव्य से खण्ड-काव्य का ओर बढ़ल बा. आजु जबकि जिनिगी अइँठाइल आ अझुराइल रसरी नियर गद्य बनि गइल बिया, महाकाव्य के के कहो, प्रबन्ध-काव्य भा खण्ड-काव्यो के सिरिजन टेढ़ खीर हो गइल बा. अइसना स्थिति में खण्ड-काव्य ‘एकलव्य’ के सिरिजना खास माने राखत बा. ओइसे समय-समय पर भोजपुरी में प्रबन्ध्काव्य-खण्ड-काव्य के लेखन-प्रकाशन शुरुआतिए दौर से होत आइल बा, जिन्हनीं में किछु कृति त मील के पाथर साबित भइल बाड़ स. एह परिपाटी के समहुत कइलीं 1957 में ‘कुँवर सिंह’ लिखि के हरेन्द्रदेव नारायण जी. पं. चन्द्रशेखर मिश्रजी 1966 में फेरु ‘कुँवर सिंह’ प्रबन्ध-काव्य लिखलीं. उहाँ के दूगो अउर प्रबन्ध-काव्य के सिरिजन कइलीं – ‘द्रौपदी’ आ ‘भीष्म बाबा’. अविनाश चन्द्र विद्यार्थी जी के लेखनी से जहवाँ 1973 में ‘कौशिकायन’ प्रबन्ध-काव्य फूटल, उहँवें 1984 में ‘सेवकायन’ के रचना भइल. 1980 में दण्डिस्वामी विमलानन्द सरस्वती के प्रबन्ध्काव्य ‘बउधायन’ के प्रकाशन भइल. एह क्रम में प्राध्यापक अचल के ‘महतारीः ममता के मूरति’ (1985) आ डॉ. किशोरी शरण शर्मा के ‘भोर अँजोर नहाइल’ (2010) वगैरह रेघरियावे जोग कृति बाड़ी स. एही ऐतिहासिक कृतियन के परम्परा में ‘एकलव्य’ खण्ड-काव्य के सिरिजना भइल बा.\nमहाभारत कालीन बेमिसाल महावीर ध्नुर्धर एकलव्य के दलित परिवार में जनम का चलते भलहीं गुरु द्रोणाचार्य चेला ना बनवलन बाकिर ऊ उन्हुकर माटी के मूरत बना के ओकरे सोझा आपन धनुर्विद्या के अभ्यास जारी रखले आ गुरुजी के सबसे प्रिय शिष्य अर्जुनो के पछाड़े में पाछा न रहले. प्रिय शिष्य के वीरता पर कवनो आँच ना आवे, एह से गुरु द्रोण एकलव्य से दच्छिना में उन्हुकर अंगूठा माँगि लिहलन, जवना के ऊ बेहिचक काटि के दे दिहलन. गुरुजी के गुरुत्व दागदार भइल आ एकलव्य के उपेक्षा, अपमान, वीरता आ गुरु के प्रति समर्पण दलित-विमर्श के हिस्सा बनि गइल. समय-समय पर साहित्यकारन के धियान एह दबाइल-कचराइल, प्रतिभा-जीवटता से लबालब भरल पात्र पर गइल आ अधीकांश भारतीय भाषा में एह पर दमदार-यादगार कृति रचइली स.\nबाकिर ‘मस्ताना’ जी के ई खण्ड-काव्य भोजपुरी में एह इतिहास-प्रसिद्ध चरित्र पर लिखाइल पहिल खण्ड-काव्य बा, जवन कई माने में पहिले से बनल-बनावल लीखि से अलगा हटिके बा आ खास तौर से बाँचे, मूल्यांकन करे के माँग करत बा. आजु के एह गरदन काट बाज़ारवादी दौर में, जब गुरु-शिष्य सम्बन्ध पर सवालिया निशान लगावल जा रहल बा आ भारतीय संस्कृति-संस्कार पर अपसंस्कृति हावी होत जा रहल बिया, एह खण्ड काव्य के उपादेयता अउर बढ़ि जात बा.\nनौ सर्गन में बँटाइल एह खण्डकाव्य के पहिलका सर्ग बा ‘उद्देश्य’ जवना में खण्ड-काव्यकार कृति के गढ़े के मकसद के उद्घाटित करत गुरू आ शिष्य के रिश्ता के पावनता पर भरपूर रोशनी डलले बा. ‘गुरु गुर, चेला चीनी’ पर चेला से बेसी गुरुवे गौरवान्वित होला. कवि के कहनाम बा:\n‘चेला जब जग में नाम करे\nकवनो जब अजगुत काम करे\nत गुरू के हियवा हरसेला\nआशीष नयन से बरसेला।\nगुरू शिष्य-ज्ञान से हारस जब\nमाथा से पानी गारस जब\nचेला से हार के हरसेलें\nनेहिया बदरी बन बरसेलले।’\nदोसरका सर्ग बा – ‘द्वापर महिमा’, जवना के तहत भक्त आरुणि के गुरु-भक्ति, किसन-सुदामा के मिताई, कौरव-पाण्डव के कथा, द्रौपदी-चीरहरण आ जुग-जुग में गुदरी के लाल कहाए वाला एकलव्य के चित्रा उकेरल गइल बा. तिसरका सर्ग ‘एकलव्य के परिचय’ के बा, जवना में हस्तिनापुर के जंगल में रहेवाला हिरण्यधनु के बेटा धनुर्धर एकलव्य के द्रोणाचार्य के शिष्य बने के लालसा आ इतिहास-प्रसिद्ध गुरुभक्तन के सरधाभाव से इयाद कइल गइल बा. चउथा सर्ग में गुरु द्रोणाचार्य के त्रासद जिनिगी आ फेरू उन्हुका विश्व-विख्यात भइला के रोमांचक कथा बा – ‘द्रोण’, जवना में कवि के मान्यता बा कि अगर गुरु द्रोण ना रहितन त एकलव्य के गौरवगाथा भला के जानित.\n‘इहे ‘द्रोण’ एकलव्य कहानी के कारण\nसाँच कहीं त भीलपुत्र के जगतारन\nरहते ना जे द्रोण त कइसे जग जानित\nभीलपुत्र एकलव्य जगत में के बाड़न?’\nपाँचवा सर्ग बा ‘गुरुदर्शन’ के, जवना में गुरु द्रोण से शिक्षा पावे खातिर एकलव्य के गोहार, द्रोण के ‘द्विजेतर’ के शिक्षा देवे से इंकार आ मूरत का आगा विद्या सीखिके महाधनुर्धर बने के कथा बा. एगो तसवीर देखीं:\n‘बानर भालू बाघ सिंह सब उनकर कला निहारस\nजंगलवा के फूल-पात उनके आरती उतारस\nगुरु मूरत में सरधा से ऊ अइसन गुन पा गइलें\nकुछे दिन में भीलपुत्र जी महाधनुर्धर भइलें।’\nछठवाँ सर्ग बा – ‘वन भ्रमण’ के। एह में एकलव्य के अजगुत कला के बखान कइल गइल बा, जब ऊ भूँकत कुकुर के तीरे से मुँहि बान्हि देले रहलें आ अर्जुन-द्रोण सभकर अचरज से मुँह बवा गइल रहे. अगिला सातवाँ सर्ग ‘अउँठा-दान’ के बा, जवना में कवि लीखि से अलगा हटिके ई स्थापना देत बा कि एकलव्य के अमरता दियवावे आ दलित-उद्धार के दियानत से गुरु द्रोण उन्हुकर दहिना अंगूठा दच्छिना में माँगि लिहलन. गुरुजी के मंशा के अभिव्यक्ति आगे के पाँतियन में देखला जाउः\n‘गुरुवर द्रोण के संकल्पो में रहे ना घर-परिवार\nउनका त बस रहे करे के, आज दलित-उद्धार\nएके भाव रहे कि कइसे चेला पाई नाम\nभले हमीं ए दुनिया में होईं चाहे बदनाम।’\n‘प्रभुजी! हमरा मनसा में का बाटे रउए जानीं\nएकलव्य होखस महान, जुग उनकर पढ़े कहानी\nएतना गुन, गुरु दहिना हाथ के अउँठा मँगले दान\nगुरु के महिमा गड़हा में, चेला हो गइल महान।’\nआठवाँ सर्ग ‘उपसंहार’ में कोचिंग-ट्यूशन में बन्हाइल गुरु-शिष्य के नेह-नाता के तार-तार करे वाली बाज़ारवादी सोच पर कवि फिकिरमंद होत कहत बा –\n‘गुरु आ चेला के नाता होखत बा आज कलंकित\nएक-दोसरा पर दूनों के शंका होखत बा अंकित\nकोचिंग आ ट्यूसन में बाड़ें गुरुवर आज बन्हाइल\nगुरुकुल शबद कहीं कोना में बाटे आज लुकाइल।’\nआखिरी सर्ग ‘निहोरा’ में कवि के दिली निहोरा बा कि गुरुकुल वाला गुरु-शिष्य के पावन नेह-नाता के पुनर्स्थापना होखे आ चेला के आँतर में उहे सेवा-समरपन भाव जोत बनिके बरत रहे, जवन एकलव्य के अमरता दियवावे में अहम भूमिका निबहले रहे.\n‘इहे त जनावेला, मनावेला कि गुरुप्रेम\nत्याग आ समर्पण अमर बनावेला,\nजेकरा में सेवाभाव गुरु के निमित होला\nओकरे बड़ाई जुग-जुग इहाँ गावेला।’\nएह खण्ड-काव्य के भाषा में सहजता बा आ बिलकुल सहज ढंग से गम्हीर बात कहे के कौशल कवि में मौजूद बा. शैली में रोचकता आ चुटीलापन रचना के पठनीय बनावत बा आ पनिगर प्रवाह शुरु से आखिर ले मन के बान्हे-बेधे में समर्थ बा. भोजपुरी के खाँटी शब्दन, मुहावरन, लोकोक्तियन के चटख रंग बा, त तत्सम शब्दावली के इस्तेमालो बा. कवि के चूंकि अध्यापन आ शिक्षा से गहिर जुड़ाव बा आ ऊ कवि का संगहीं एगो बेहतर इंसान बा, एह से एह खण्ड-काव्य का जरिए ऊ ई सनेस दिहल चाहत बा कि सउँसे समाज में समरसता आवे आ शिक्षक-शिक्षार्थी का मन में गुरुकुले नियर नेह-नाता फेरू से प्रगाढ़ होखे. एह सनेसमूलक सोचे में ‘एकलव्य’ खण्ड-काव्य के औचित्य आ महत्ता सन्निहित बा. बिसवास बा, एह कृति के स्वागत दरियादिली से होई. कृतिकार डॉ. ‘मस्ताना’ जी के हमार दिली बधाई.\n( गुरू नानक जयन्ती 10.11.2011)\nपूर्व महामंत्री, अखिल भारतीय भोजपुरी साहित्य सम्मेलन,\n204, टेलीफोन भवन, आर-ब्लॉक,\nपोस्ट बॉक्स 115, पटना, बिहार – 800001\nदूरभाष: 0612-2214967 (आवास), 2506442(कार्यालय)\nOne thought on “एकलव्य : छीजत मूल्यन के फेरु से स्थापित करे का दिसाईं एगो बेजोड़ खण्ड-काव्य”\nबहुत बहुत बधाई मस्ताना जी के। …….


बिहार के खबर, बुध 31 अगस्त का दिने – टटका खबर\nबिहार के खबर, बुध 31 अगस्त का दिने\nबुध का दिने अभयानंद बिहार के नयका पुलिस महानिदेशक के काम सम्हार लिहले.\nबिहार के सत्तारूढ़ भाजपा विधायक राणा गंगेश्वर सिंह के बोलेरो गाड़ी विधायक फ्लैट से चोरी हो गइल बा. पुलिस गाड़ी खोजे में लागल बिया.\nपुलिस अधीक्षक का बाद अब पटना के जिलाधिकारी के धमकी मिलल.\nपटना, 31 अगस्त (आईएएनएस). पटना के नगर पुलिस अधीक्षक (मध्य) शिवदीप लांडे का बाद अब पटना के जिलाधिकारी संजय कुमार सिंह के फोनकर के जान से मारे के धमकी दिहल गइल बा. फोन करे वाला आदमी कहलसि कि ट्रांसपोर्टर रविकांत हत्याकांड के आरोपी कुंदन सिंह के फाइल बंद कर द ना त उड़ा दिहल जइबऽ. कहलसि कि ऊ मुंगेर से बोलत बा.\nएहसे पहिले शनिचर का दिने एगो आदमी अपना के मुंगेर के नक्सली कमांडर बतावत शिवदीप लांडे के फोन करके कहले रहे कि कुंदन सिंह मामिला पर ध्यान दिहल छोड़ द ना त तोहरा के मार दिहल जाई.\nजान लीं कि श्रीकृष्णा रथ बस के मालिक रविकांत के हत्या के मामिला में मुख्य आरोपी कुंदन सिंह के दिल्ली से गिरफ्तार कइल गइल रहे.\nबिहार में मुख्यमंत्री साइकिल योजना से स्कूल में विद्यार्थियन के संख्या त बढ़ले बा अब राज्य में साइकिल कारोबारो में बढ़ोतरी देखल जात बा. कई गो कंपनी बिहार में साइकिल उद्योग लगावल चाहत बाड़ी सँ.


टटका खबर, 12 फरवरी 2017, अतवार – टटका खबर\nजम्‍मू कश्‍मीर में आजु भोरे कुलगाम जिला में सुरक्षाबल आ लश्‍कर-ए-तैयबा के आतंकवादियन का बीचे भइल मुठभेड़ में चार गो आतंकवादी मारल गइलें. सेना के दू गो जवानो शहीद हो गइलें. गोलीबारी में तीन गो अफरो सैनिक घाहिलो बाड़ें.\nबस्ती जिला के कोतवाली इलाका से गैरकानूनी असलहा बनावे वाले अड्डा के भंडाफोड़ करत पुलिस बावरिया गिरोह के दस गो बदमाशन के गिरफ्तार क लिहलसि आ ओकनी का लगे से ढेरे हथियार आ बनावे में लागे वाला सामान बरामद कइलसि.\nदेवरिया के मदनपुर इलाका में पिछला महीना एक आदमी का गिरफ्तारी से खिसियाइल लोग के भीड़ थाना फूंक दिहले रहुवे आ केवटलिया गांव में तोड़फोड़ कइले रहल. पुलिस एह मामिला में तीन दर्जन लोग के गिरफ्तार क के जाँच करत रहुवे. अब थाना से लूटत कारतूस का साथे एगो आदमी का आजु गिरफ्तार क लिहलसि.\nजौनपुर के कोतवाली इलाका का सिपाह मे बनल डाटपुल पार करत घरी वाराणसी से जौनपुर ओरि जात अहमदाबाद जाए वाली साबरमती एक्सप्रेस के आवत देखि दू गो मेहरारु अपना बचवन साथे नीचे कूद गइली सँ. एहमें सा एगो मेहरारु आ ओकरा बच्चा के मौत हो गइल जबकि एगो एउर मेहरारु आ ओकर बच्चा घवाहिल हो गइल.\nगोरखपुर के सहजनवा में सीहापार हाल्ट का लगे एगो मेहरारू आवत ट्रेन का आगा कूद के आपन जान दे दिहलसि. अबहीं ओकर पहचान मालूम नइखे भइल.\nगाजीपुर के जखनियाँ टीसन प भुड़कुडा इलाका के मदरा गांव के एगो मेहरारू प्लेटफार्म का लगहीं भटनी से वाराणसी जात सवारी गाड़ी के चपेटा में आ के गम्हीराहे घवाहिल हो गइल. ओकरा वाराणसी के ट्रेन पकड़े के रहुवे.\nभदोही शहर कोतवाली इलाका का राघोपुर गांव में दू फरीकन का बीचे जमीन ले के भइल झगड़ा में चार गो मेहरारूवन समेत पन्दरह लोग घवाहिल हो गइल. एक आदमी के खराब हाल में अस्पताल में भरती करावल गइल बा.\nभारत-नेपाल सीमा से लागल पश्चिम चंपारण जिला के भंगहा इलाका में आजु एसएसबी के जवान ढेरे चरस आ गांजा बरामद कइलें. तस्कर रुके के कहला प आपन मोटरी फेंक के भाग निकलल.\nजौनपुर के सुजानगंज इलाका में हरईपुर चेती गाँव के एगो नवही के सुजानगंज-महराजगंज सड़क पर मोटरसाइकिल सवार दू गो बदमाश गोली मार के जान ले लिहलें आ महराजगंज ओर भाग निकललें.\nउत्‍तराखंड में भाजपा आ कांग्रेस विधानसभा चुनाव में वोटरन का अपना ओर खींचे ला जी जान लगा दिहले बाड़ें. काल्हु प्रचार बन्द हो जाई. राज्‍य में विधानसभा के 70 सीटन खाति बुध का दिने वोटिंग होखी.\nयूपी विधानसभा चुनाव के दुसरका दौर में 11 जिलन के 67 गो सीट ला बुधवार के वोटिंग होखी. एहिजो काल्हु साँझ का बाद चुनाव प्रचार बन्द हो जाई.\nतमिलनाडु में एआई अन्‍ना डी.एम.के. पार्टी के तीन गो अङर सांसद ओ. पनीरसेल्‍वम का साथे आ गइल बाड़ें. ई मिला के अब दस गो सांसद उनुका साथे हो गइल बाड़ें आ गँवा गँवे शशिकला का समर्थकन के पाला बदलल जारी बा. शशिकला के कहना बा कि राज्‍यपाल विद्या सागर राव जान बूझ के बोलावे में देरी करत बाड़ें कि उनुकर समर्थक टूट जासु.\nजर्मनी के संसद आजु अपना नयी राष्ट्रपति के चुनाव करी. जर्मनी में राष्ट्रपति का लगे कवनो कार्यकारी अधिकार ना होला आ सिर्फ नैतिक अधिकार होला. राष्ट्रपति के चुनाव 1260 सदस्यन वाली संसद करेले.\nTags: आतंकवादी, गाजीपुर, गोरखपुर, चंपारण, चुनाव, जम्मू कश्मीर, जौनपुर, तमिलनाडु, देवरिया, बस्ती


बेसन के लड्डू बनाने की विधि हिंदी में बताये? » Besan Ke Laddu Banane Ki Vidhi Hindi Me Bataye - Download the Vokal App\nबेसन के लड्डू बनाने की विधि हिंदी में बताये?...\nप्रश्न है कि बेसन के लड्डू बनाने की विधि हिंदी में बताए तो बता दो कि बेसन के लड्डू के ग्राम बात करें तो यह ग्राम फ्लोर जो आते हैं उनके साथ चीनी जी और इलायची के साथ परमिशन कल्लू बना सकते हैं इसके लिए आप इसे यूट्यूब पर देख सकते हैं कि जो पूरी विधि है जिसमें कुकिंग प्रोसेस में कैसे-कैसे आप इसे बनाते हैं उसकी पूरी डिस्क्रिप्शन दी गई हैं\nprashna hai ki besan ke laddu banane ki vidhi hindi me bataye toh bata do ki besan ke laddu ke gram baat kare toh yah gram floor jo aate hain unke saath chini ji aur elaichi ke saath permission kallu bana sakte hain iske liye aap ise youtube par dekh sakte hain ki jo puri vidhi hai jisme coocking process me kaise kaise aap ise banate hain uski puri description di gayi hain\nप्रश्न है कि बेसन के लड्डू बनाने की विधि हिंदी में बताए तो बता दो कि बेसन के लड्डू के ग्रा


भोजपुरी फिलिम “औरत” रिलीज ला तइया भइल. रहीज फिल्म इंटरनेशनल का बैनर मे मो॰ शादाब अली आ मानसी के बनावल एह फिलिम के निर्देशन मो॰ शादाब अली कइले बाड़न. कहानी लेखक उपदेश कुमार जोशी, संगीतकार शेखर श्रीवास्तव, विमल राज, सी एल जॉन आ स्व॰ सागर सेन, गीतकार राकेश निराल, अशोक अलबेला आ मेराज़, सिनेमेटोग्राफर पप्पू शेट्टी आ ईपी हउवें अकबर सैयद. फिलिम के कलाकारन में मनीष कुमार, प्रिंसी गु्प्ता, एहसान खान, कृष्णा पाण्डेय, रमेश गोयल, महेश राज आ अक्षरा के नाम बा. (के एम श्रीवास्तव)\nसितारन के क्रिकेट टीम “भोजपुरी दबंग” के कप्तान मनोज तिवारी के सीसीएल के सबले कामिल खिलाड़ी मोस्ट इफिसिएंट प्लेयर ऑफ द सीरीज से नवाजल गइल बा. ई अवार्ड गोदरेज क ओर से दिहल गइल. (शशिकांत सिंह)\nआराधना सिनेविजन के फिलिम “बनारस वाली” ले एडिटिंग पूरा हो गइल बा. एकर शूटिंग सूरत, गुजरात के खूबसूरत जगहन पर भइल बा. पवन संिंह एहमें एगो चाकलेटी किरदार कइले बाड़न. निर्देशक हउवें शशिकांत दूबे.\nभोजपुरी फिलिम “रानी बनल ज्वाला” के पोस्ट प्रोडक्शन काम एह घरी मूवी लैब में पूरा जोर पर बा. पहिला कापी अगिला हफ्ता मिल जाए के उमेद बा.\nएहमें रानी चटर्जी, दीपक कुमार, बंदिनी मिश्रा, भूपेंदर, सी पी भट्ट, गोपाल राय अउर राज प्रेमी वगैरह कलाकार बाड़ें. (अरुण सिंह)


उत्तर प्रदेश के भूगोल - विकिपीडिया\nउत्तर प्रदेश के भूगोल\nगंगा मैदान के सैटेलाइट इमेज\n(उत्तर प्रदेश सेंटर में)\nदक्खिन एशिया, उत्तर भारत\n27°N 81°E / 27°N 81°E / 27; 81निर्देशांक: 27°N 81°E / 27°N 81°E / 27; 81\n23° 52' N — 30° 24' N\n77° 05' E — 84° 38' E\n243,290 किमी2 (93,930 वर्ग मील)\nनम उपोष्ण कटिबंधी जलवायु\n(कोपेन बर्गीकरण: Cwa/Cwg)\nमुख्यतः मैदानी, उत्तर में तराई आ दक्खिन में पहाड़ी-पठारी\n(अधिकतर खनिज मिर्जापुर-सोनभद्र आ ललितपुर-झाँसी-बाँदा क्षेत्र में पावल जालें।\nमाटी के खरोह\nउत्तर प्रदेश के भूगोल में मजिगर बिबिधता एकरे बिस्तार के चलते बा। भारत के कुल रकबा के 7.33 % हिस्सा वाला ई राज्य एह हिसाब से भारत के 4था सभसे बड़हन राज्य हवे आ आबादी के हिसाब से सबसे बड़ राज्य हऽ। ई उत्तर भारत में पड़े ला आ एकर उत्तरी सीमा नेपाल देस के साथे बने ले। भारतीय राज्यन में एकर सीमा सभसे अधिका दूसर राज्यन के साथे बने ले, ई उत्तराखंड, हिमाचल प्रदेश, दिल्ली, राजस्थान, मध्य प्रदेश, छत्तीसगढ़, झारखंड आ बिहार राज्यन के साथे सीमा सझिया करे ला। प्रशासनिक हिसाब से एह राज्य में 18 गो मंडल आ 75 गो जिला बाड़ें।\nभौतिक भूगोल के हिसाब से ई लगभग पूरा तरीका से गंगा के मैदान में पड़े ला, हालाँकि एकर सबसे उत्तरी हिस्सा हिमालय के तराई वाला इलाका हवे आ एकदम दक्खिन में बिंध्याचल पहाड़ के कुछ हिस्सा पड़े लें। उत्तर प्रदेश के जलवायु नम उपोष्ण कटिबंधी जलवायु हवे। पूरुब से पच्छिम ओर जाए पर बरखा के कमी होखत जाला। पानी के बहाव के बेसिन के हिसाब से ई पूरा तरीका से गंगा बेसिन में पड़े ला आ गंगा, यमुना आ सरजू नदी इहाँ के मुख्य नदी हई। इन्हना के बीचा के हिस्सन के दुआबा कहल जाला।\nभाषाई आ सांस्कृतिक रूप से उत्तर परदेस में रुहेलखंड, ब्रज क्षेत्र, बुंदेलखंड, अवध आ पूरबी हिस्सा में भोजपुरी भाषी पूर्वांचल बा; दक्खिनी-पूरबी हिस्सा कुछ कुछ बघेलखंड में पड़े ला। आर्थिक रूप से पच्छिमी उत्तर प्रदेश बेसी बिकसित बाटे जबकि पूरबी उत्तर प्रदेश आ दक्खिनी-पच्छिमी, बुंदेलखंड के हिस्सा, पिछड़ा इलाका बाड़ें।\n1 लोकेशन आ बिस्तार\n2 प्रशासनिक भूगोल\n3 भौतिक भूगोल\n3.1 भाभर आ तराई बेल्ट\nउत्तर प्रदेश के भूगोलीय लोकेशन 23° 52' N से 30° 24' N अक्षांस आ 77° 05' E से 84° 38' E देशांतर ले बाटे। एकर पूरुब से पच्छिम के लंबाई 650 किलोमीटर आ चौड़ाई उत्तर-दक्खिन के 240 किलोमीटर बाटे। क्षेत्र के हिसाब से ई उत्तर भारत के बीचोबीच पड़े ला। उत्तर में ई नेपाल देस के साथे इंटरनेशनल सीमा सझिया करे ला। भारतीय राज्यन में ई सभसे बेसी राज्यन के साथे सीमा बनावे वाला राज्य हवे, ई 8 गो राज्य बाड़ें: उत्तराखंड, हिमाचल प्रदेश, दिल्ली, राजस्थान, मध्य प्रदेश, छत्तीसगढ़, झारखंड आ बिहार।\nरकबा के हिसाब से ई राजस्थान, मध्य प्रदेश आ महाराष्ट्र के बाद चउथा सभसे बड़हन राज्य हवे आ कुल 2,43,290 वर्ग किलोमीटर रकबा के साथे भारत के कुल रकबा के 7.33% हिस्सा वाला राज्य हवे।\nभारत के मानक समय वाली मेरिडियन (देशांतर रेखा) परंपरा अनुसार उत्तर प्रदेश के इलाहाबाद के लगे नैनी से हो के गुजरत मानल जाले, हालाँकि वास्तव में ई अउरी पूरुब में मिर्जापुर जिला से हो के गुजरे ले।\nप्रशासनिक भूगोल[संपादन करीं]\nउत्तर प्रदेश के प्रशासनिक रूप से 18 गो मंडल आ 75 गो जिला में बाँटल गइल बाटे। हर एक जिला के कई गो तहसील में बाँटल गइल बा। तहसील के ब्लाक यानि बिकासखंड में आ हर ब्लाक के ग्रामपंचायत में बाँटल गइल बा, एकर मुखिया जनता द्वारा चुनल प्रतिनिधि - ग्राम परधान होलें। एक ठो ग्राम पंचायत में कई गो गाँव सामिल हो सके लें। ब्लाक में शहरी इलाका भी हो सके लें, जइसे छोट जनगणना कस्बा (सेंसस टाउन) जबकि बड़हन नगर सभ में अलग से नगर पंचायत के गठन होला।\nभौतिक भूगोल के हिसाब से ई लगभग पूरा तरीका से गंगा के मैदान में पड़े ला। भूबिज्ञान के हिसाब से ई प्राचीन गोंडवाना महादीप के उत्तरी माथ पर हिमालय से नदिन द्वारा ले आइल भूपदार्थ जमा करे से बनल मैदान हवे।\nपरंपरागत रूप से उत्तर प्रदेश के तीन गो भौतिक प्रदेश में बाँटल जाला:\nभाभर आ तराई बेल्ट[संपादन करीं]\nउत्तर प्रदेश के सभसे उत्तरी हिस्सा हवे जे शिवालिक के पहाड़ी सभ के निचला हिस्सा हवे।\n↑ "State division of Uttar Pradesh". Government of India. Archived from the original on 10 मई 2012. Retrieved 22 जुलाई 2012.\n↑ "Directory of district, sub division, panchayat samiti/ block and gram panchayats in Uttar Pradesh" (PDF). Panchayati Raj Department. Retrieved5अक्टूबर 2012.\n↑ "Administration of block" (PDF). Panchayati Raj Department. Retrieved5अक्टूबर 2012.\n↑ Shukla, Sanjay Kumar (31 दिसंबर 2021). Geotechnical Characteristics of Soils and Rocks of India (in English). CRC Press. ISBN 978-1-000-51991-4.\n↑ Bajpai, Omesh; Kumar, Anoop; Srivastava, Awadhesh Kumar; Kushwaha, Arun Kumar; Pandey, Jitendra; Chaudhary, Lal Babu (22 अगस्त 2015). "Tree species of the Himalayan Terai region of Uttar Pradesh, India:achecklist". Check List. 11 (4): 1718. doi:10.15560/11.4.1718.\n"https://bh.wikipedia.org/w/index.php?title=उत्तर_प्रदेश_के_भूगोल&oldid=719837" से लिहल गइल\nराज्य या क्षेत्र अनुसार भारत के भूगोल\nएह पन्ना पर आखिरी बेर संपादन2मई 2022 के 02:13 बजे भइल रहल।